Metsäntyttö: heinäkuuta 2020\nLaiva oli haaksirikkoutunut Maltan (Melite) edustalla. Mutta kaikki, jopa täysin uimataidottomat\nolivat pelastuneet laudankappaleilla ym. saarelle. Maltalla oli ystävällisiä ihmisiä. Se ilahdutti järkyttyneitä ihmisiä. Heille tehtiin jopa nuotio, että saisivat lämmitellä, sillä oli kylmä ja oli ruvennut satamaankin. Yksi merestä pelastuneista jaksoi vielä puuhastella risujen keruussa nuotioon. Mutta kun tuli oli jo saatu syttymään, tuli käärme kuumuuden tähden esiin ja kävi kiinni sen miehen käteen. Läsnolevat olivat kauhuissaan sen nähdessään. Mutta mies pudisti tyynesti käärmeen kädestään nuotioon. Eikä hänelle tapahtunutkaan yhtään mitään käärmeen tähden, vaikka niin uskottiin käyvän.\nSaaren mahtavimmalla miehellä oli maatiloja siinä lähellä. Tuo mies otti heidät vieraikseen kolmeksi päiväksi. Hän teki sen, vaikkka hänellä itsellään oli huolia. Hänen isänsä oli sairaana kuumeessa ja punataudissa. Risuja keräillyt, ja käärmeenpureman saanut mies tahtoi mennä katsomaan sitä sairasta miestä. Hän rukoili sairaan puolesta pannen ihan kätensä hänen päälleen. Ja tapahtui niin, että sairas isä parani. Sen seurauksena tulivat muutkin sairaat sinne, ja heidätkin parannettiin.\nHaaksirikkoiset saivat saarellaoloaikana kokea ystävällisyyttä, huolenpitoa ja kunniaakin. Kun he kolmen kuukauden päästä pääsivät jatkamaan matkaansa, varustettiin heidät kaikella tarvittavalla vielä siihenkin. Maltalta he lähtivät Syrakusaan, sieltä Reegioniin, sitten Puteoliin, jonka jälkeen olikin jo vuorossa määränpää Rooma.\nMelite: https://fi.wikipedia.org/wiki/Melite Malta: https://fi.wikipedia.org/wiki/Malta\nReggio di Calabria: https://fi.wikipedia.org/wiki/Reggio_di_Calabria\nMatkalainen, jota käärme puri oli Paavali, (ent. nimeltään Saul). Miksi minua tämä Paavalin matka nyt niin kiinnosti? No, tuohan voisi olla kuvaus ihan tältäkin päivältä. Samoilla tienoilla ihmisiä pelastetaan merestä. Kaikki mainitut paikat ja kaupungitkin ovat yhä olemassa.\nPaavali aloitti matkansa Kesareasta. Tai tavallaan se alkoi jo Jerusalemista, mutta Kesareassa hän joutui odottamaan asiansa tulevia vaiheita pari vuotta. Kesareasta he astuivat laivaan ja seuraava laivan pysähdyspaikka oli Siidon. Kypron suojassa he olivat myös matkansa vaiheissa. Samoin Kreeta tarjosi heille suojaa kovalta tuulelta. Mutta jos kiinnostaa lue itse: Matka alkaa. Apostolien teot luvut 27-28 (linkki Koivuniemen Raamattuhaku, v. -33/-38 Raamattu)\nPaavali ei ollut pakolainen, vaan vanki. Mutta samoin kuin pakolaiset nykyään, hän joutui hätään merellä. Paavalin tapaus oli aikojen taakaa, mutta luitko jo sen yhden tapauksen ihan lähiajalta, kun pakolaisten veneestä, joka oli matkalla Turkista Kreikkaan, pieni tyttö putosi veneestä mereen ja millainen suuri ihmetyksen aihe oli hänen pelastumisensa?\nTunnisteet: kertomus, matkustavaisena, Raamattu, usko\nTuli mieleen taannoin ajatella Isä Matteo -sarjaa, jota niin paljon katselemme. Siinä on näkyvissä paljon epätäydellistä vanhemmuutta, huonoa elämää muuten, rakkauden kaipuuta, vääriä valintoja... mutta myös Jumalan armotekoja, joita Isä Matteon suulla julistetaan monin tavoin epätäydellisille. Epätäydellinen hänkin. Eihän kukaan meistä täydellinen ole.\nMissä me näemme Jeesuksen? Raamatussa, Jumalan Sanassa tietenkin. Mutta myös heijastuksena toisissa ihmisissä. Jokainen Jeesukseen uskovakin heijastaa Kristusta jollakin tavalla. Monesti varmaan niinkin, ettei sitä itse edes tajua tekevänsä. Pieni kivensirpalekin voi heijastaa kirkkautta yllättävästi, kun aurinko siihen osuu. Itsessä siinä ei mitään valoa ole.\nTäydellinen? Ei siis kukaan meistä... mutta yksi oli: Jeesus Kristus Jumalan Poika. Raamattu sanoo tähän tapaan:\n"...mikä laille oli mahdotonta,\n(lyhennelmänä jakeesta Room. 8:3,\nkatso kokonaan tästä)\nVain Jeesus oli synnitön. Meille ihmisille sensijaan on mahdotonta elää niin, että tekisimme aina oikein, vaikka haluaisimmekin. Me, uskoviksi tultuammekin, olemme yhä niitä epätäydellisiä ihmisiä, jotka "..monessa kohden hairahdumme"*.\nVain tuo yksi synnitön, Jeesus Kristus, saattoi olla laintäyttäjä ja sijaiskärsijä puolestamme. Ja se kaikki sen tähden, että me saisimme hänen ansiostaan vapauden. Vain Hän kelpasi siihen. Ja sen Hän teki omasta halustaan; rakkaudesta meihin.\n* "Sillä monessa kohden me kaikki hairahdumme. Jos joku ei hairahdu puheessa, niin hän on täydellinen mies ja kykenee hillitsemään myös ruumiinsa." Jaakob 3:2\n"Sillä nyt me näemme kuin kuvastimessa, arvoituksen tavoin, mutta silloin kasvoista kasvoihin; nyt minä tunnen vajavaisesti, mutta silloin minä olen tunteva täydellisesti, niinkuin minut itsenikn silloin täydellisesti tunnetaan." 1 Korinttolaiskirje 13:12\nLähettänyt Metsäntyttö klo 12.12 6 kommenttia:\nTunnisteet: arkea, elokuvat, Jeesus, päivän sana, Raamattu, usko\nJo ennen edellisessä jutussa mainittua mustikkapäivää, olivat tytöt keränneet lakkoja. Ihan ensiksi ikäänkuin kokeeksi läheiseltä toiselta suolta, ja sitten tuolta rotkon pohjalta. Rotkon suolla oli vieraitakin poimijoita tyttöjen kanssa samaan aikaan. Tyttöjen keräämät lakat jäivät lopulta omaan käyttöön, vaikka aluksi oli aikomus niidenkin myymiseen.\nTässä osa kerätyistä marjoista. Keräsivät näiden lisäksi myös noin puoli tavan ämpärillistä.\nNiinpä nyt siis on saatu syödä ihan tuoreita lakkoja, ja myös lakkahilloa. Kaikki tämä marjatouhu tuli ikäänkuin minulle yllättäen, sillä itselläni ei ollut mitään aikomusta mennä marjaan. Mutta kun tyttäret niitä keräsi, oli niiden kanssa minunkin toimittava, eli keitettävä hilloa. Koska hillonkeitto tuli minulle eteen niin, etten ollut mitenkään valmistautunut moiseen, oli ensin katsottava, onko edes sokeria siihen touhuun tarpeeksi. Löysin kaapista kaksi sokeripussia, jotka olivat enemmän ja vähemmän vajaita. Päättelin, että se lähes täysi olisi riittävä hillohommaan. Katsoin vanhoista keittokirjoistani vähän ohjetta, mutta toimin silti jonkin verran oman pääni mukaan. Siihen ensimmäiseen hilloerään hulautin kattilaan marjojen päälle kolme desiä vettä ja sen lähes täyden sokeripussillisen. Kun olin aikani sitä keitellyt, oli aika myös maistella: Tämähän on hyvää! Mikä ei suinkaan ole itsestäänselvyys minun keittiöhommissani.\nNo, seuraavana päivänä oli vähän pienempi erä hillottava, koska oli selvää, ettei niitä ehditä syödä tuoreeltaan. Pakastuskin tietysti on olemassa, mutta hillo tuntui paremmalta vaihtoehdolta. Mutta nyt oli se sokeriongelma. Oli se kovasti vajaa pussi ja fariinisokeria vain pienesti vajaa pussillinen. Mutta nytpä oli marjaeräkin pienempi, joten samat systeemit muuten kuin edellisenä päivänä, mutta nyt vähemmän marjoja ja vettä ja sekaan fariinisokeria. Ihan hyvä tuli siitäkin, mutta himpun verran on vähemmän makeutta tässä toisessa.\nNäihin tehtyihin hilloihin tuotettiin oikein pojalla lasipurkitkin, kun tiedettiin hänen olevan tulossa tännepäin. Purkit vain pestiin normaalisti, ei mitään varsinaisia hillohommiin kuuluvia muita juttuja, sillä ei näitä hilloja ole kauaa tarkoitus säilytellä. Pari satsia lähti jo muuallekin niistä. Ja meillä on hilloa jo ahkerasti käytetty:)\nYllätyksiä parkkipaikalla - eilinen ja vuosien takainen\nEilen tytöt ahkeroivat marjankeruussa, kaikki kolme. Mustikoita keräsivät. Meillä on totuttu marjat keräilemään ilman poimuria ja perkaamaan ilman puhdistusritilää yms. Eilenkin oli poimurilla vähän aikaa kokeiltu, ja palattu käsikeruuseen. Marjatouhuissa, keruun ja perkuun merkeissä, meni tytöillä eilinen päivä. Illalla lähdettiin niitä vielä viemään ostopaikalle. Tytöt halusivat kokeilla senkin mahdollisuuden, vaikka meitä vähän epäilytti, kannattaako se. Kun pääsimme perille sinne paikalle, oli siellä jo muutamia autoja odottelemassa. Asetuimme jonon jatkoksi. Tuo paikka on valtatien varrella, tyhjäksi jääneen kahvilan piha, jossa kesäisin on kukkamyyntiä. Jonkin ajan kuluttua paikalle tuli mies, joka ilmoitti ostoauton olevan kovasti myöhässä: puolitoista tuntia. Jonka ajan joku heti muunsi käytännön ajaksi, tokaisten sen tarkoittavan kahta tuntia. Sillä matematiikalla ostaja tulisi paikalle n. klo 21.30. Me olimme kotoa lähteneet vähän ennen klo 19 ajelemaan. Mietimme, mitä teemme? Lähdimme Enon keskustaan mietintätauolle. Kun kahdessa kaupassa oli käyty, ja vielä kiskallakin, ja vähän ajeltu kylällä, olikin jo sopivanpuoleinen aika mennä jälleen odottelemaan sinne marjojen ostajaa. Odottelu pitkän päivän jälkeen tuntui todella tylsältä. Kun kuorma-auto sitten tuli, meni sillä alkuvalmisteluihin aikaa, kun sienikoreja ym. vedettiin auton uumenista esille. Kun ostot vihdoin alkoivat, tytöt menivät puolentoista marjaämpärinsä kanssa jonottamaan. Mutta monilla oli sieniä myytävänä todella paljon ja se oli aikaavievää. Isännällä ja minulla alkoi kärsivällisyys odottamiseen mennä. Mietimme jo, että sanomme tytöille, että lähdetään pois. Mutta sitten huomattiin, että he olivat häipyneet siitä kohdasta, jossa olivat odotelleet. Jonkun ajan kuluttua näkyivätkin tulevan tyhjien ämpäreiden kanssa ja autoon saavuttuaan arvuutttelivat meitä saadusta hinnasta. Se ylitti kaikki odotukset: 65 euroa! Mutta ostaja olikin eri, kuin mitä luulimme. Eräs sieniä myymään tullut mies olikin halunnut ostaa tyttöjen valmiiksi puhdistetun marjaerän:) Olimme niin kiitollisia, että tytöt saivat noin hyvän palkan ahkeroinnilleen. Ja me kun meinattiin jo lähteä kotiin keskenkaiken, ja ostaa marjat itse... Ei meillä olisi ollut tytöille noin paljon maksaa. Olin päivällä jo sanonut, että parhaan hinnan saisi jollekin suoraan myyden, mutta sitten todennut myös sen, että mistä sen ostajan saisi...\nMutta tuohon samaan paikkaan liittyy eräs toisenlainenkin yllätys vuosien takaa. Olimme isännän kanssa joku kerta menossa Joensuuhun kirppiskierrokselle. Päivä oli muistaakseni lauantai. Enoa lähestyttäessä autoon tuli joku häikkä. Kurvasimme siihen samalle pihalle miettimään, mitä tehdä. Asian jatko meni niin, että siinä pihassa oli joku taksi, joka neuvoi meille korjaamon. Se oli Joensuun suunnassa ja se taksi ajoi edellä ja osoitti meille paikan. Kun sitten menimme sinne korjaamolle, saimme tietää, ettei siellä oikeastaan olisi omistajan pitänyt nyt olla paikalla, vaan mökillä. Ja siinä korjaamossa oli keskitytty korjaamaan vain joitakin tiettyjä automerkkejä. Automme ei ollut niitä merkkejä, mutta sitä katsottiin silti. Saimme ikäviä uutisia: auton saisi viedä "autojen hautausmaalle", jota sanaa tuo korjaamon omistaja käytti. Mutta meille tarjottiim myös kahvit ja jutellesssa kävi ilmi, että korjaamon omistaja oli uskovainen mies, kansanlähetyksen puhujanakin toisinaan oli. Hän käytti jossain vaiheessa meille puhuessaan sellaistakin lausahdusta, kuin "myrskyn silmässä". Se tarttui korvaani erityisesti, sillä olin yhtä kirjaa juuri aiemmin lukenut, jossa oli se sama sana. Mutta kaikenkaikkiaan, vaikka olimme todella harmissamme, että auto oli niin huonossa kunnossa, olimme ihmeissämme siitä, että meidät oikein edeltäajaen, sieltä valtatien varren tontilta ohjattiin juuri tällaiseen autokorjaamoon. Jumala tiesi, että se puhuttelisi meitä.\nLähettänyt Metsäntyttö klo 8.39 6 kommenttia:\nTunnisteet: arkea, auto, muistelut, usko\nSumuisen metsän auringonousu tältä aamulta\nLähettänyt Metsäntyttö klo 10.18 4 kommenttia:\nTunnisteet: aamu, kalliot, Metsä, sumu\nSeurakuntalainen: "Kuka pelastaa minut syvistä vesistä?"\nSeurakuntalainen -sivustolla oli juttu jonka haluan jakaa teillekin luettavaksi: https://www.seurakuntalainen.fi/uutiset/kuka-pelastaa-minut-syvista-vesista/\nLue, kuinka 7-vuotiaan tytön kävi, hänen pudottuaan mereen...\nSe oli päivän paras juttu. Lue ja ihmettele, mitä Jeesus tänäänkin voi tehdä!\nLähettänyt Metsäntyttö klo 14.47 4 kommenttia:\nVielä kootaan pelloilta jotain\nOlen monesti katsellut vanhoja peltopaikkoja ja miettinyt, vieläkö niistä kootaan jotain. Sain ilokseni havaita, että tältä peltoaukealta vielä kootaan. Onhan se hyvä, että aikanaan vaivalla tehdyt pellot saavat olla vielä tällä tavalla käytössä. Monesti voi olla niinkin, että niitä kyllä tahdottaisiin pitääkin peltokäytössä, mutta ei ole ketään, joka sen tekisi. Tai ei ole tarvetta sellaiselle peltokäytölle.\nTässä oli nyt muutama otos eiliseltä kävelyltäni tyttöjen kanssa. Ja heti se tuli myös uniin. Aamulla heräsin nopsaan ja kesken unen. Heti aloin muistella sitä untani ja laitoin sitä muistiin paperillekin. Ja piirsin vielä kuvaakin siitä. Ja kuinka ollakaan, jälleen oli eilisen arkeni aineksista koottu uni saanut tapahtumapaikakseen paikan toisella puolella maata. Asiat tapahtuivat muunneltuina Pomarkussa, mutta selvästi näki, mistä unen ainekset olivat kotoisin. Siinä oli mm. kukkaniitty, joka oli selvästi napattu eilisestä kävelystä, kun oli niin runsaassa kukassa tienpielet. Uni oli ihan hauska. Siinä oli mm. kukkaniittyistä mäkeä lasketteleva koira:)\nLähettänyt Metsäntyttö klo 20.02 2 kommenttia:\nTunnisteet: arkea, unikuvaa\nTämän juttusen kuvat on kesäkuulla otettuja. Kesäkuinen aamukävely. Täällä korvessa asumisessa on sekin hyvä puoli, että ei ole niin väliä, onko vaatteet hyvin yhteensopivia. Mutta käytännössä kyllä saattaa olla, että jos lähtee tuonne tielle, missä muutkin autoilla liikkuu, niin toisinaan voi tulla tunne, että ohiajavat voivat ajatella, että "mikähän se tuokin on?" Tässä oli taas yksi sellainen outo yhdistelmä, jolla en kaupunkiin lähtisi, mutta täällä se menee. Oli lämmin päivä ja mulla silti harmaat pitkävartiset kumpparitkin jaloissa. Ne liian isot lompsottimet...\nEn ole kovin montaa selfietä itsestäni ottanut, mutta tässä nyt pari. Nuo aurinkolasit on sellaiset, jotka voi laittaa silmälasien päälle. Hyvin harvoin niitä käytän, sillä on sellainen olo, että ne tippuu nenälle. Tuollakin kerralla otin ne kohta pois päästäni. Ylipäätään en tykkää siitä, kun aurinkolasit tummentaa maiseman. Autossa ne on joskus tarpeen, jos sillä auton "lipalla" ei voi häikäisyä estää.\nTälläkin kerralla pari tuntematonta pöyräilijää meni ohitseni.\nLähettänyt Metsäntyttö klo 13.39 4 kommenttia:\nTunnisteet: aamu, arkea, vaatteet\nFilippin vankila. Se ei päivänvalosssa näyttänyt yhtä synkeältä, kuin illan tai yön pimeydessä.\nMutta nyt oli jo lähes keskiyö. Vanginvartija oli hereillä. Vankilaan oli tuotu kaksi uutta vankia sinä päivänä. Heidän metelöintinsä otti vanginvartijaa päähän. Olisivat nyt jo hiljaa, mokomat! Lauloivat keskellä yötä. Ja sitä ihmeellisempää, että se heidän laulunsa kuulosti olevan jotain kiitoksen tapaista. Ihan hullua. Miehethän olivat haavoillakin, kun olivat kerran raippojakin saaneet. Olivatkohan ihan täysissä järjissään... mietti vanginvartija.\nFilippin vankilan keskiyö. Maanjäristys. Vankilan järeät seinät vapisevat. Rappaukset tippuvat seinistä. Vangit huutavat peloissaan. Ja vielä ne yhdet laulavat... Kun järistys on mennyt ohi, kiiruhtaa vanginvartija katsomaan, miltä vankilassa näyttää. Onko vankila vahingoittumaton?\nEi ole! Ovet retkottavat auki! Mitä minä nyt teen? Kaikki vangit ovat varmasti karanneet, ja minä saan syyt niskoilleni, ajatteli vanginvartija. Samassa hän jo otti miekkansa esiin, tehdäkseen epätoivoisen teon. Mutta juuri silloin hän kuuli huudon: "Älä tee itsellesi mitään, sillä me kaikki olemme yhä täällä!"\nJa siitä alkoikin aivan toisenlainen yöpalvelus...\nTämä kertomus löytyy Raamatusta: Apostolien teot 16:9-40 Tästäkin pääset lukemaan sen, (Koivuniemen Raamattuhaku).\nMeilläkin voi olla omat "vankilamme"; ne jotkin mahdottomilta tuntuvat asiat tai olosuhteet, joista pääsy tuntuu aivan mahdottomalta. Mutta kun Jumala tarttuu niihin mahdottomuuksiin, mikään ei voi estää ovien aukeamista.\nLähettänyt Metsäntyttö klo 13.47 8 kommenttia:\nSanoilla on aika voima. Niin on ihmisen sanoilla, jotka monesti lyövät lyttyyn. Mutta löytyy myös parempien sanojen lausuja, joka luo uutta elämää toivottomalle. Tästä asiasta, kun kaikki näyttää jo liian myöhäiseltä avunsaantiin, oli hyvä kirjoitus Yksin armosta -blogissa: Enää ei tarvitse auttaa - on jo liian myöhäistä.\nLähettänyt Metsäntyttö klo 7.52 5 kommenttia:\nTunnisteet: sanoista, usko\nPerustuu ikäänkuin noihin alla oleviin jakeisiin. Mutta minulla oli myös itsellä mielikuva jostakin suon tapaisesta, josta täysin ryvettynyt autetaan pois. Auttaja ei myöskään kaihda ottaa kädestä autettavaansa, vaikka autettava on aivan likainen.\n"Hän, joka tomusta nostaa alhaisen, korottaa loasta köyhän." Psalmi 113:7\n"Ja hän nosti minut ylös turmion kuopasta, lokaisesta liejusta, ja asetti minun jalkani kalliolle, hän vahvisti minun askeleeni." Psalmi 40:3\nTunnisteet: Jeesus, piirustukset, päivän sana, Raamattu, usko\nVähän ruostetta väliin\nPuuhastelin tässä taannoin sen "katiskaksi" nimeämäni aitauksen takapihalle. Ideaa siinä ajatuksessa oli enemmän, kuin mitä toteutus on. Kuvitelmaani kuului, että verkon vieressä kasvaisikin jotain; joko pajua, tai jotain köynnöstä. Mutta harvoinpa ne kuvitelmat ihan toteen käy. Mutta laitoin sentään ruosteiseen purkkiin vähän rikkaruohoa vihreyttä tuomaan.\nTällainenhan se "katiska" oli. Sinnehän on itseasiassa myöhemmin laitettu tonkan viereen tuolikin, jossa olisi toisinaan ihan kiva istuskellakin, jollei hyttyset tms. syö...\nTässä oli se juttu, jossa siitä "katiskasta" aiemmin oli; kylkiäisenä mm. ruosteinen maitotonka ja lommoiset kahvipannut.\nTunnisteet: piha, vanhat tavarat\n"Kun tuuli käy hänen ylitsensä, ei häntä enää ole, eikä hänen asuinsijansa häntä enää tunne." Ps 103:16\nSain eilen tiedon, että eräs entinen naapuri on kuollut. Kun muutenkin olen viime aikoina entistä kotikuntaani miettinyt, viipyilevät ne ajatukset siellä tämänkin takia taas. Tämä naapuri asui silloin, n. 40 vuotta sitten, kerrostalossa meidän alapuolellamme. Minä olin silloin nuori tyttö, ja nuori oli hänkin, vajaat kymmenen vuotta minua vanhempi. Mutta hän oli jo äiti. Hän halusi käydä sunnuntaisin kirkossa. Ja sellaisina hetkinä hän tarvitsi lapsenvahtia. Muutamia kertoja minäkin, ja siskonikin, oltiin heidän kotonaan lapsenvahtina. Erään kerran tämä naapuri teki yllätyksen; hän ompeli minulle paitapuseron.\nMutta muutakin tämmöisestä tulee mieleen. Meidän itsekunkin tulisi olla valmiita lähtöön, myös äkilliseen ja yllättävään. Meillä voi olla kesken vaikka mitä, mutta jos Jumalan mielestä aika on täysi, niin silloin meidät kutsutaan täältä ajasta pois. Voimme tuntea hätää ajatellessamme kaikkea tätä, että olemmeko valmiit. Mutta muuta valmiutta meillä ei voi olla, kuin se, minkä Jeesus meille valmisti. Jeesus kuoli ristillä kantaen sinne jokaisen meidän synnit. Käsitätkö mitä se tarkoittaa? Se on lahja. Jumala todella tahtoo antaa sen sinulle ja minulle. Synti vaihdetaan armoon ja Jumalan lapsen asemaan. Ja joka siihen Jeesuksen tekoon turvansa laittaa, on turvassa kuolemassakin. Pyydä syntejäsi Jeesukselta anteeksi. Hän antaa mielellään. Se että on saanut anteeksi, perustuu sitten siihen Jeesuksen jo silloin kauan sitten tekemään tekoon - ei siihen, että tuntuuko se joltain. Tunteet tulevat ja menevät. Tämän asian perusta on muualla kuin tunteissa.\nJeesus sanoi: "... ja sitä, joka minun tyköni tulee, minä en heitä ulos." Johannes 6:37\n"...synnit ovat teille anteeksi annetut hänen nimensä tähden." 1 Johanneksen kirje 2:12\nSiis kenen nimen tähden ne synnit anteeksi annetaan? Jeesuksen, sillä hän meidän rangaistuksemme jo kärsi.\n"Niin aterinkumppanit rupesivat ajattelemaan mielessänsä: "Kuka tämä on, joka synnitkin anteeksi antaa? " Luukas 7:49 Se joku oli silloin, ja on yhä: Jeesus.\nLähettänyt Metsäntyttö klo 18.12 2 kommenttia:\nTunnisteet: Jeesus, muistelut, usko\nKun sähkökatko alkoi, ihan ensi ajatus oli, että kohta ne sähköt tulee... Yleensä niin onkin, vaan ei tietysti aina. Se katko alkoi tiistai-iltana klo 20.29. Meillä oli silloin yksi vieraskin. Istuttiin sitten kaikki vielä tunti kynttilänvalossa keittiön pöydän ääressä. Koko ajan oli ajatus, että kyllä ne sähköt ihan kohta tulee.\nVaan ankea oli seuraavana aamuna huomata, ettei niitä sähköjä edelleenkään ole. Eihän se kesäaikaan ole kovin kummoista ilman valoa olla, mutta kun vedentulokin loppuu, koska vesipumppu ei nosta vettä, niin se on ankeaa. Sitä menee ikäänkuin horrokseen, koska kaikki käy ikäänkuin säästöliekillä. Vanhin tytär oli sitten meille se piristävä ja pelastava "enkeli", kun hän tuli meille keskiviikko-iltana. Kävimme sitten kaupoillakin ja toimme myös vesikanistereita. Käsienpesuvettä haettiin kerran järvestäkin kanisteriin.\nTämä meidän pelastava enkelimme oli myös niin puuhakas, että rupesi puuhastelemaan kahvinkeittoa nuotiopaikalla. Ja lopulta hän teki sitä tämän katkon aikana useammankin kerran, nuorempien siskojensa toimiessa avustajina kaikessa siinä, mitä se touhu vaati. Minäkin sitten yhtenä aaamuna sitä kahvinkeittoa kokeilin ja tytärten apu oli siinä ihan tarpeen. No, joku voi tuumia, että ei kai se nyt mikään kummoinen asia ole. Ei sille, joka osaa. Mutta sille, jolla ei minkäänlaisia erätaitoja ole, se on eri asia. Onneksi oli välillä sadellutkin, että saattoi nuotioita tehdä.\nMeiltä löytyi yksi sopiva astia; metallinen kulho ja siihen kattilan kansi, joita kahvinkeittoastiana käytettiin. Nyt kulho on kyljistään ihan musta. Niin, ja ritilä tarvittiin astian alustaksi siihen nuotiolle, joten otettiin uuniritilä. Se puolestaan on nyt muhkurainen, mutta asettuipa se sentään äsken uuniin vielä. Yksi tyttö nimittäin rupesi äsken kakkua tekemään ja piti heti hakea se ritilä pihalta.\nJääkaappi- ja pakastintavarat sai kaikki heittää pois. Tytär se vielä pesi jää-/pakastinkaapinkin. Kelpasi tänään siistiin kaappiin tuoda ruokatavarat.\nSähköt palasi eilen illalla vähän jälkeen klo 21. Katko kesti vähän päälle kolmen vuorokauden. Tänään käytiin sitten kaupassa. Mutta itsellä oli kaupassakin vielä "katkolevy" jotenkin päällä, ei osannut oikein ruokiakaan ajatella, että mitä ostaisi, mitä laittaisi. Mutta tuli sieltä kuitenkin jotain syötäviä taas muutamaksi päiväksi.\nLähettänyt Metsäntyttö klo 21.39 11 kommenttia:\n"Herra käy teidän edellänne, Israelin Jumala kulkee viimeisenä joukossanne." Jes. 52:12 (norjal. raam. käänn.) Levähtäkää vähän/Fredrik Wislöff\nSähköt oli pois tiistai-illasta eilisiltaan asti. Laitan nyt vain tämän toissapäivänä lukemani jakeen osan, joka minua puhutteli ihan tuon sähkökatkonkin vuoksi. Mieleeni tuli vaeltava joukko, jonka aivan viimeisenä tulee Herra itse. Sähkön palautumisesta ajattelin tuon lukiessani vähän niin, että ollaankohan sitä niitä viimeisiä. Ei ihan viimeisiä oltu, koska meidän jälkeemmekin sähköttömiä vielä oli, mutta siellä loppupäässä kuitenkin.\nYllätyksiä parkkipaikalla - eilinen ja vuosien tak...\nSeurakuntalainen: "Kuka pelastaa minut syvistä ves...


Palvelut | AFRY\nOlemme kansainvälinen suunnittelu- ja konsultointiyhtiö, joka vauhdittaa muutosta kohti kestävää yhteiskuntaa. Palvelumme rakennetun ympäristön, teollisuuden ja energiasektorin asiakkaille kattavat hankkeiden koko elinkaaren alun selvityksistä suunnitteluun ja toteutukseen sekä käytön ja toiminnan tukeen.\nMiten AFRY palvelee eri sektoreita?\nMetalliteollisuus ja kaivosteollisuus\nVesihuolto ja jätehuolto\nEnergia Arrow pointing right\nMetsäteollisuus Arrow pointing right\nKemianteollisuus ja biojalostus Arrow pointing right\nMetalliteollisuus ja kaivosteollisuus Arrow pointing right\nInfra Arrow pointing right\nVesihuolto ja jätehuolto Arrow pointing right\nKiinteistöt Arrow pointing right\nYmpäristö Arrow pointing right\nSelaa koko palveluvalikoimaamme\nHulevesien ja tulvien hallinta (1)\nKaivos- ja metalliteollisuus (11)\nKalliotilat ja tunnelit (9)\nPaperi- ja selluteollisuus (8)\nProsessiteollisuuden oheistoiminnot (7)\nRuoka- ja juomateollisuus (4)\nAFRY tarjoaa toimialoillaan asiantuntijalausuntoja sopimuskiistoihin, sopimusmenettelyihin ja oikeudenkäynteihin. Tuotamme selkeitä ja johdonmukaisia asiantuntijaraportteja ja toimimme tarvittaessa asiantuntijoina tuomioistuinkuulemisissa.\nBiotalouden due diligence -palvelut\nAFRY Management Consulting on biotalouden johtava neuvonantaja, joka tukee asiakkaitaan yrityskauppoihin liittyvissä kysymyksissä kuten kaupan ja liiketoiminnan arvon ja näkymien sekä riskien määrittämisessä.\nEPC ja EPS\nToimitamme suomalaisille ja kansainvälisille teollisuus- ja energia-asiakkaille korkeatasoisia kokonaistoimitusratkaisuja. Toimintatapamme vaihtelee täydellisestä avaimet käteen -toimituksesta (EPC) laitteiston tai sen osan komponenttitoimitukseen (EPS).\nTarjoamme asiakkaillemme kokonaisvaltaisia EPCM-palveluita haastavien teollisuus- ja energiaprojektien mutta myös pienempien investointien ja kunnossapidon projektien toteutukseen.\nOlemme asiakkaidemme luotettu kumppani projekteissa niiden koko elinkaaren ajan. Katso esimerkkejä työstämme.\nPalvelumme hankkeen koko elinkaaren ajalle\nPalvelemme asiakkaita aina alun selvityksistä suunnitteluun ja toteutukseen sekä käytön ja toiminnan tukeen.


Supervoimakirja arjen sankareille\nTea Holm Voima\nMiisan ja Samun seikkailut on lastenkirja, jonka seikkailussa on mukana hyvinvoinnin teemoja.\nKirja Miisan ja Samun seikkailut kannustaa löytämään omat supervoimat. Itse luin kirjaa 1. luokkalaisen kanssa. Luin pienellä fontilla kirjoitetut kohdat ja koululainen luki tikkukirjaimin kirjoitetut kohdat, kuten ”Onko sinulla supervoimia? Millaisia voimia sinulla on?” Supervoima voi olla arjessa jaksaminen.\nSe voi olla muiden huomioon ottaminen ja terveellisesti syöminen. Se, että muistaa levätä ja ladata puhelimen lisäksi itsensä. Muutoin ärsyyntyy ja tulee väsyneeksi, eikä voi lentää kuten Miisa, joka auttaa sekä eläimiä että ihmisiä Samun kanssa.\nKirjan kuvitus on kauttaaltaan harmoninen ja selkeä sekä miellyttävä. Se on yhtenäinen myös kerronnallisesti. Mukana seikkailee hauska mansikka, jota voi etsiä jokaiselta sivulta. Tyttäreni huudahtikin, että ”tämä on myös etsi-kirja!”.\nSeikkailijat ovat Miisa Keijujen Maasta ja Samu Metsien maasta. Kirja kannustaa kohtaamaan itsensä ja toiset rakastavasti ja mukavasti sekä avoimesti. Se kysyy lukijalta: ”Pidätkö sinä itsestäsi hyvää huolta? Miten sinä puhut itsellesi mukavia asioita?” Entä toisille?\nKirja Miisan ja Samun seikkailut sisältää pelastustehtäviä. Ne ovat hauskoja ja kasvattavia. Mukana seikkailuissa on niin söpö kissa kuin karvainen koirakin. Käsienpesu- ja luontoteemat ovat mukana ajan hengessä. Sitä voi suositella kaikille lapsille 3-vuodesta ylöspäin sekä lapsenmielisille elämän seikkailijoille.\nSe kannustaa lasta oman voimansa tunnistamiseen ja käyttöön hallitusti ja pakottamatta jaksamaan, jos ja kun ei jaksa. Myös levätä saa ja pitää.\nJokainen voi löytää omat supervoimansa sekä sen, mikä juuri itseä voimaannuttaa arjessa. Monia lapsia voimaannuttavat marjat ja hedelmät sekä läheiset ystävät ja toisten ihmisten auttaminen. Luonto ja eläimetkin kiittävät tästä kirjasta. Kirjassa on asiaa myös kiusaamisesta. Ketään ei saa kiusata koulussa. Eikä missään muuallakaan.\nIhan viimeinen sivu on jätetty ilman tekstiä. Ehkä tärkeät ja ajankohtaiset ajatukset on käyty nyt läpi. On jo omien ajatusten aika. Vieressä on nukkumaanmenoon johdatteleva kuva, jossa tähdet kimmeltävät tummenevalla yötaivaalla. On aika rauhoittua ja ladata kehon akut tulevan päivän koitoksia varten.\nKirja soveltuukin iltasaduksi niin tytöille kuin pojillekin joko äidin tai isän tai lapsen itsensä lukemana.\nMiisan ja Samun seikkailut on Emili Osaran kirjoittama ja Emma Sandströmin kuvittama lastenkirja, jonka on kustantanut Basam Books 2020. Tutustu kirjaan Lootuskaupan sivuilla.


Pirityisten omat hankkeet 2014-2020\nBudjetti: 179 720,00 €\nTiivistelmä: Hanke tulee edistämään ITE-taidetta, kasveja, maisemaa sekä ihmisiä ja tuloksena syntyy yhteisöllinen ympäristötaiteen ja ITE-taiteen puutarha, jonka suunnittelusta vastaavat alan kotimaiset ja ulkomaiset ammattilaiset. Muita alussa toteutettavia erityiskohteita ovat muun muassa vanhusten palvelutalo Iltarusko ja valtatie 13 varrella sijaitsevan lämpökeskuksen vieressä oleva tyhjä tontti sekä muut matkan varrella mielenkiintoisiksi paikoiksi havaitut, yksityisten pihat innostuksen levitessä ja osaamisen lisääntyessä. Hankkeessa järjestetään ammattilaisten voimin useita eri työpajoja. Yhteistyössä hanketta ovat toteuttamassa lukuisat kaustislaiset yhdistykset, oppilaitokset ja eri yhteisöt.\nLue lisää ISSE-hankkeesta.\n2. Pienet tarpeet -hanke\nBudjetti: 13 050,00 €\nTiivistelmä: Koordinointiosiolla neuvotaan toimenpiteiden toteuttajia hakemuksen tekemisessä, toteuttamisessa ja maksatuksessa.\nBudjetti: 110 000,00 €\nTiivistelmä: Yhdistysten tulotaso ei ole korkea, joten heidän pääsynsä tavanomaiseen Leader-rahoitukseen on monelle mahdottomuus samoin hakijoiden tarpeet eivät ole niin suuria, että 10 000,00 € tukitaso ylittyisi. Pienet tarpeet -hanke keskittyy yleishyödyllisten yhdistysten pienempiin kone- ja laitehankintoihin. Toimenpiteiden kokonaiskustannukset 1 000-5 000 €.\nLöydät täältä kaikki rahoitetut kohteet.\n3. Toimintaraha 1\nBudjetti: 560 000,00 €\nTiivistelmä: Hankkeen avulla pyritään kehittämään uudenlaisia verkostoja ja toimintatapoja. Panostetaan tiedottamiseen, erityisesti uudelle alueelle, sitoutetaan uusia toimijoita Kokkolan alueelta Lohtajalta ja Kälviältä. Rahoitetaan nuorten, naisten ja voimavaraväestön hankkeita, lisäksi yhteisöllisyyttä ja yrittäjyyttä edistäviä hankkeita, sekä alueidenvälisiä että kansainvälisiä hankkeita. Hankkeilla kehitetään alueen vahvuusalaksi maaseuduntoimijoiden osallistumista kehittämistoimintaan ja elinkeinoelämään, erityisesti elintarvike-, elämys- ja hyvinvointi-, kulttuuri- ja matkailuyrittäjyyteen. Erityistavoitteina ovat alueen nuorten mahdollisuuksien kehittäminen hanketoiminnan avulla. Ikäihmisten hyvinvointipalveluiden turvaaminen kolmannen sektorin toimijoiden avulla sekä naisten omaehtoisen työllistymisen edistäminen.\nBudjetti: 60 391,00 €\nTiivistelmä: Hankkeen tarkoituksena on innostaa toimijoita hakemaan uusia ajatuksia oman toimintansa kehittämiseen ja uudistamiseen opintomatkan avulla kotimaassa tai ulkomailla. Tavoitteina on käynnistää uutta toimintaa sekä lisätä yhteistyötä. Opintomatkoilla on oltava jokin selkeä syy tai tarkoitus, pelkät vierailu- tai virkistysmatkat jäävät tuen ulkopuolelle. Teemahankkeella rahoitetaan 8-12 alahanketta kustannusarvion puitteissa.\nLue lisää EesTaas-hankkeesta.\n5. Kyläturvallisuuden kartoitus\nTiivistelmä: Hankkeen tavoitteena on tehdä kokonaiskartoitus Pirityisten toiminta-alueella maaseutualueen turvallisuustilanteesta ja selvittää, millaisia toimenpiteitä on tarpeen tehdä turvallisuuden ja kylähyvinvoinnin edistämiseksi. Hankkeen tavoitteena on parantaa alueemme asukkaiden hyvinvointia tukemalla kylien ja maaseudun suunnitelmallista kehittämistä ja sen avulla lisätä asuinympäristön turvallisuutta, yhteisöllisyyttä, osallisuutta ja vaikuttamisen mahdollisuuksia. Hanke on esiselvityshanke, jossa selvitetään kyselyn avulla kylien ja asuinympäristöjen turvallisuustilannetta, etsitään sopivia tapoja edistää turvallisuutta Keski-Pohjanmaan maaseutualueilla ja luoda yhteistyöverkostoja pelastusviranomaisten ja yhteisöjen välille.\nBudjetti: 60 600,00 €\nTiivistelmä: Wildlife Experience -hankkeen avulla selvitetään ja edistetään villiruoan hyödyntämismahdollisuuksia, ja metsästysvaihdannan tilaa ja toimintaedellytyksiä Pirityisten toimialueella sekä kumppani Leader-ryhmän alueella Romaniassa. Hankkeen aikana järjestetään riistaruokafestivaalit kummassakin maassa, toteutetaan kysely alueiden metsästystoimijoille metsästysvaihdannan nykytilanteesta sekä kiinnostuksesta toiminnan kehittämiseen tulevaisuudessa. Järjestetään sekä riistaruokaan että metsästysvaihdantaan liittyviä esittely- ja kehittämistilaisuuksia. Hyvien käytänteiden vaihtaminen kumppanimaan toimijoiden kanssa.\n7. Lyhde III\nBudjetti: 99 995,00 €\nTiivistelmä: Alueellisen Lyhde III -tiedotushankkeen tavoitteena on Manner-Suomen maaseudun kehittämisohjelmasta ja uuden ohjelmakauden tuomista mahdollisuuksista tiedottaminen Pohjanmaalla ja Keski-Pohjanmaalla. Hankkeessa on mukana Aktion Österbotten r.f, Yhyres kehittämisyhdistys ja Pirityiset. Kolmen Leader-ryhmän yhteistyöllä toteutettavan ohjelmaviestinnän tehtävänä on, että ohjelman mahdollisuudet tunnetaan, varat hyödynnetään ja vaikutukset tiedostetaan. Hankkeessa palkataan yksi päätoiminen tiedottaja Pohjanmaalle ja yksi puolipäiväinen tiedottaja Keski-Pohjanmaalle. Hankkeen hakijana ja hallinnoijana on Aktion Österbotten r.f. Se hoitaa hankkeen hakemiseen ja maksatuksiin liittyvän kokoamisen. Hakijoilla on omat kustannusarviot ja osapuolet hallinnoivat omat hankebudjetit. Hankkeen toteutusaika on 1.6.2019 – 31.12.2021.


Lentämisen tunne kiinnostaa taas lapsia – mäkihypyn ja yhdistetyn harrastajamäärät ovat lähteneet aallonpohjasta nousuun\nSuomen Hiihtoliitossa herättiin viime hetkillä elvyttämään mäkihypyn ja yhdistetyn harrastusmääriä. Lajien parissa on nyt lähes kolmasosa enemmän nuoria kuin muutama vuosi sitten.\nLumia Nurmela, 13, hyppäsi viime kaudella ensimmäisen kerran 64 metrin mäestä ja ihastui fiilikseen: "Saa tuntea lennontunteen"\nOunasvaaran hyppyreissä näkyy taas kirkkaita ilmeitä. Mäkihypyn ja yhdistetyn harrastajien määrät ovat hyvässä nousussa aallonpohjan jälkeen.\nYksi innokkaista harrastajista on 13-vuotias Lumia Nurmela. Viime kaudella hän hyppäsi ensimmäisen kerran 64 metrin mäestä.\n– Ihan kivaa, siinä saa tuntea sen lennon tunteen, Nurmela naureskelee.\nMäkihypyn ja yhdistetyn suosion kasvu näkyy ennen kaikkea 12-vuotiaissa ja tätä nuoremmissa urheilijoissa. Toissakaudella mäki-yhdistetyssä oli 12 vuotta täyttäneitä ja sitä nuorempia Skipass-urheilijoita 105, viime kaudella jo 145.\nLuvut eivät vielä päätä huimaa, mutta käyrä on selvästi ylöspäin.\n– Uskon, että lajien harrastajamäärät kasvavat edelleen tällä kaudella, sillä mäkikoulut alkavat vuoden alussa ja nuorten kilpailukausi on vasta alussa, toteaa Kimmo Yliriesto, joka vastaa Suomen Hiihtoliitossa muun muassa seuratoiminnan ja nuorisotyön kehittämisestä.\nVanhemmat kehuvat Juho Daavittilan, 12, ja Lappi Nurmelan, 8, hyppyjä Ounasvaaralla, mutta nuoret eivät ole tyytyväisiä 10–13 metrin leiskautuksiin: "Pidemmälle vielä olisi voinut mennä." Kuva: Pekka Viinikka / Yle\nLajit olivat kuolemassa ja Hiihtoliitossa herättiin viime hetkillä\nHarrastajamäärät romahtivat 2000-luvulla ja mäkipaikkakunnilla elettiin vuosikausia hiljaiseloa. Useilla paikkakunnilla mäkiä ei kunnostettu koko talven aikana, sillä hyppääjiä ei ollut.\nHiihtoliitossa oltiin huippu-urheiluvetoisia ja seuratyön tukeminen unohdettiin.\n– Olemme kääntäneet kärkeä toiseen suuntaan. Hyvältä vaikuttaa, sillä ote on positiivinen. Tämä on kuitenkin pitkä prosessi ja puhutaan 5–10 vuoden kokonaisprojektista, laskee Hiihtoliiton toiminnanjohtaja Ismo Hämäläinen.\nMäkihypyssä ja yhdistetyssä urheilevista nuorista noin neljännes on tyttöjä. Suhdeluku on pysynyt samana viime vuonna ja samalta näyttää tälläkin kaudella.\nMäkihypyn ja yhdistetyn seurat ovat viime vuosina jalkautuneet muun muassa kouluille jakamaan lajitietoa ja mäkikoulut ovat kasvattaneet suosiotaan.\nLumia Nurmela harrasti ensin maastohiihtoa, mutta innostui mäkihyppykokeilusta hiihtokoulussa.\n– Isälläkin on siitä taustaa, niin varmaan sen kautta, Nurmela muistelee.\nHänen isänsä Tapio Nurmela on entinen yhdistetyn huippu-urheilija ja moninkertainen arvokisamitalisti.\nTytärkin on päässyt jo mitaleille. Lumia Nurmela voitti tällä kaudella alle 14-vuotiaiden sarjassa Hopeasomman mestaruuden.\n– Massalajia tästä ei koskaan tule. Mutta jos kunnostus- ja valmennustoiminta ovat organisoitu hyvin, tänne saadaan kyllä urheilijoita, Tapio Nurmela sanoo Ounasvaaran valmentajatasanteella. Kuva: Pekka Viinikka / Yle\nUrheilijoita ei ole, jos valmentajat puuttuvat\nValmentajista ja ohjaajista on tällä hetkellä mäkihypyssä ja yhdistetyssä koko maassa kova pula. Kahtena viime vuotena taso yhden valmentajakoulutukseen eli mäkikouluohjaamiseen valmistavalle kurssille on osallistunut 11–15 henkilöä.\nMäkihypyn ja yhdistetyn harrastus on virinnyt uudestaan useilla pienilläkin paikkakunnilla perinteisten paikkakuntien kuten Lahden lisäksi. Ylirieston mukaan hyvää toimintaa on viriämässä esimerkiksi Kiteellä ja Jokilaaksossa.\nMäkitoimintaan tarvitaan mukaan lisää aikuisia. Seppo Daavittila juttelee pojalleen Juholle. Myös Minna Sipposen lapsi on mäessä. Kuva: Pekka Viinikka / Yle\nSuomen Hiihtoliitossa uskotaan, että mäkihypyn ja yhdistetyn aallonpohja nuorten harrastajien määrässä on taakse jäänyttä elämää.\nViime kesänä järjestettiin viisi leiriä, joihin osallistui parhaimmillaan 60–70 nuorta eri puolilta Suomea. Päätapahtuma oli Kuopiossa. Kimmo Ylirieston mukaan vanhaa kuppikuntaista lajikulttuuria pyritään muuttamaan.\n– Yhteisöllisyys on parantunut ja yhteinen tekeminen. Enää ei katsota, miltä paikkakunnalta urheilija on, vaan valmentajat jakavat neuvoja kaikille nuorille urheilijoille.


Ei enää jonotusta vastaanottoon – Hilton-hotelleissa huoneet aukeavat pian älypuhelimilla | Mobiili.fi\nNiko Haikala | Julkaistu 29.7.2014, klo 16:05\nHilton-hotelliketju suunnittelee lähivuosille monia toimia, joiden avulla se pyrkii nykyaikaistamaan hotelliensa toimintaa. Tärkeimpänä asiakkaille tarjotaan pian mahdollisuus avata hotellihuoneensa älypuhelimen avulla. Suunnitelmista kertoi Wall Street Journal.\nHilton pyrkii tuomaan palvelun useimpiin toimipisteisiinsä maailmanlaajuisesti vuoteen 2016 mennessä. Kiinteistöjä ketjulla on noin 4200 kappaletta, eli toimitapojen muuttaminen vie ymmärrettävästi hieman aikaa. Tässä vaiheessa asiakkaat voivat jo kirjata itsensä sisään ja ulos hotellista mobiililaitteen avulla kaikissa toimipisteissä Yhdysvalloissa. Pian vastaanottotiskillä ei siis välttämättä tarvitse asioida lainkaan.\nHotellihuoneen avaamisen lisäksi tulossa on muitakin uudistuksia. Kesän loppuun mennessä asiakkaat voivat esimerkiksi valita huoneensa ja tarkistaa sen sijainnin mobiililaitteella. Palvelu tuodaan aluksi tarjolle valittuihin toimipisteisiin.\nSuurten hotelliketjujen tekninen kilpavarustelu käy parhaillaan kuumana. Hiltonin lisäksi esimerkiksi Marriot, Starwood ja InterContinental suunnittelevat vastaavien palvelujen lanseeraamista. Starwood testaa parhaillaan Hiltonin tapaan puhelinten käyttöä hotelliavaimina kahdessa toimipisteessään ja aikoo laajentaa tarjontaa 150 toimipisteeseen vuoden 2015 loppuun mennessä. Pysyäkseen tekniikan aallonharjalla Hilton onkin satsannut omiin päivityksiinsä noin 550 miljoonaa dollaria.\n29.7.2014, klo 16:20\nTulossa tosin vain iOS käyttäjille uutisten mukaan, ehkä joskus tulevaisuudessa sitten myös Androidille?\n29.7.2014, klo 18:42\nKuullostaa varsin hyödylliseltä, joskin pian hiltonit ovat täynnä kaikenmaailman aidenpearcejä jotka todennäköisesti kykenevät hakkeroimaan lukot ilman sen suurempaa vaivannäköä.\nLue seuraavaksi: iOS-Spotify sai päivityksessä kattavan paketin ääniasetuksia


2009 tammikuu | Tarkan markan blogi\nTam\t26\tParas sijoitus -kirja Markus Ossi - 26. tammikuuta 2009\nToimittaja Marko Erolan uutta kirjaa Paras sijoitus, Itsepuolustusopas sijoittajille on kovasti hehkutettu lehdissä. Kirjan pääajatuksena on lehtiartikkeleiden mukaan kulujen tarkkailu ja passiivinen sijoittaminen. En muuten tiedä kirjasta, mutta on ihan mukavaa, että nämä kaksi ajatusta saavat Suomessakin vähän jalansijaa. Osakerahastoja on kahta tyyppiä, passiivisia ja aktiivisia. Passiiviset rahastot pyrkivät seuraamaan indeksiä, aktiiviset voittamaan sen. Aktiivisesta [...]\nJatka lukemista aiheesta Paras sijoitus -kirja\tEi kategoriaa Ei kommentteja » Tam\t20\tPäivitin Tarkkamarkka.com sivustoani Markus Ossi - 20. tammikuuta 2009\nTein tänään melkoisen määrän päivityksiä ja uusia juttuja uudelle säästämissivulleni (http://www.tarkkamarkka.com). Homma on vielä alkutekijöissään, joten olisi todella upeaa, jos voisit käydä vilkaisemassa tuota sivua ja kommentoida vaikka tähän blogijuttuun, että miltä näytti. Onko rakenne ok? Kaipaisitko tuonne jotain juttuja? Onko tekstit selviä tai epäselviä? Otan kaiken palautteen ilolla vastaan!\nJatka lukemista aiheesta Päivitin Tarkkamarkka.com sivustoani\tEi kategoriaa 1 Kommentti » Tam\t5\tPenninvenyttäjän sijoitusvinkki, osa 2 Markus Ossi - 5. tammikuuta 2009\nKoska sijoitusennustamisen osa 1 meni niin penteleen hyvin, kokeillaan uudelleen. Sijoittakaa punta- ja dollarimääräisiin valuuttatileihin. Asiantuntijoiden mukaan nimittäin punta ja dollari jatkavat laskuaan euroon nähden. Ja mehän teemme aina päinvastoin kuin asiantuntijat sanovat. Asiantuntijoiden mukaan USA:n ja Suomen pörssien nousutkaan eivät ole tukevalla pohjalla. Joten, nyt kipin kapin ostamaan lisää ETF-osuuksia S&P 500:sta ja OMX25:sta. [...]\nJatka lukemista aiheesta Penninvenyttäjän sijoitusvinkki, osa 2\tEi kategoriaa Ei kommentteja » Tam\t3\tIso-Britanniassa on nyt halpaa Markus Ossi - 3. tammikuuta 2009\nPunnan ja euron kurssi alkaa lähentyä 1:1. Verkko-ostosten tekeminen Briteistä onkin nyt todella edullista. Katso esimerkiksi:Play.co.uk – pelejä, kirjoja, elokuvia, musiikkiaWarehouse Express – kameroitaHot UK Deals – Brittien parhaat alennukset Ps. Projektini tehdä tärkeimmistä säästämisvinkeistä oma sivustonsa on taas edennyt. Katsopa siis Tarkkamarkka.com ja käy liittymässä uuteen tarkan markan keskustelufoorumiin.\nJatka lukemista aiheesta Iso-Britanniassa on nyt halpaa\tEi kategoriaa Ei kommentteja » Uutiskirje


Vaikka muotiasusteet, värikkäät kankaat ja koristeellinen arkkitehtuuri liittyvät yleisesti Japaniin, tällaiset sisätilat ovat vaatimattomia ja minimalistisia. Et voi etsiä muodikkaita koruja ja suunnittelijatarvikkeita täältä. Järjestelyt, jotka kätkevät Kaukoidän hengen, ovat avaruudellisia, kirkkaita ja täynnä luonnonmateriaaleja. Joten kuinka järjestää makuuhuone, joka vie sinut matkalle lumoavaan Sakura Landiin? Katso nopea katsaus Kaukoidän ideoihin.\nJapanilaisen tyylin piirteitä\nJapanilainen estetiikka liittyy suurelta osin luonnon ja taiteen maailmaan. Japanilainen tyyli vetoaa erityisesti ihmisiin, jotka etsivät jotain enemmän kuin vain muodikasta muotoilua, sekä niille, jotka pitävät minimalismista..\nJapani on maa, jolla on erittäin rikas historia ja hämmästyttävä kulttuuri. Matkustaminen tähän paikkaan on monien unelma, mutta kaikilla ei ole varaa siihen. Jotta voisit tuntea itsesi ainakin vähän kuin tässä kauniissa maassa, sinun on luotava oikea sisustus kotiisi. Makuuhuoneesta tulee loistava paikka. Hänen sisustus voi viedä sinut suoraan Sakura -maahan! Sinun tarvitsee vain esitellä muutama erottuva japanilaisen tyylin elementti, jotta voit nauttia ja rentoutua kuin todellinen japanilainen..\nJapanilaistyylinen makuuhuone: huonekalusuunnittelu\nJapanilaisissa sisätiloissa ei ole tilaa keinotekoisille materiaaleille tai synteettisille kankaille. Pääosissa puu, bambu ja riisipaperielementit. Japanilaistyyliset huonekalut ovat matalat ja keskeneräiset. Useimmissa malleissa on geometriset ja herkät muodot. Makuuhuoneen sisustukseen kannattaa valita yksinkertainen puinen sänky, joka vastaa perinteisten japanilaisten järjestelyjen tyyliä. Tämän lisäksi matalat, yksinkertaiset yöpöydät ja tilava vaatekaappi näyttävät myös hyviltä, mutta aina kevyillä liukuovilla..\nPuurakenteinen sänky, joka on mieluiten mahdollisimman lähellä maata, muodostaa japanilaistyylisen makuuhuoneen perustan. Luonnollisten raaka -aineiden käyttö, esteettinen herkkyys ja tarkkuus – nämä ovat iskulauseita, jotka ohjasivat asiantuntijoita luodessaan tällaista epätavallista sänkyä. Minimalistinen muoto tekee tästä huonekalusta ajattoman ja sulautuu täydellisesti perinteiseen ja nykyaikaiseen sisustukseen. Runko voidaan valmistaa kiinteästä tuhkasta, joka on kyllästetty pellavaöljyllä. Hienoimpia luonnonmateriaaleja käyttävä sänky antaa sinulle syvän ja rauhallisen unen..\nMakuuhuone japanilaiseen tyyliin: mitä värejä?\nKaukoidästä tuleva estetiikka on aina pitäytynyt vaaleissa, neutraaleissa ja mykistetyissä maanläheisissä väreissä. Siksi beige, pölyinen vihreä, tasapainoinen oranssi ja ruskea ovat tervetulleita sisätiloihin. On myös syytä kokeilla valkoisen, norsunluun, vanukan sävyjä ja harmaata palettia onnistuneen järjestelyn saavuttamiseksi. Näiden yhdistelmien ansiosta tilat säilyttävät luonnollisen luonteensa, mutta luovat samalla lisää kodikkuutta. Kun sisustat japanilaistyylistä makuuhuonetta, muista pitää mielessä luonnollinen viimeistely – trendi rakastaa luonnonpuuta ja viileää raakakiveä..\nMakuuhuoneen taustakuva japanilaiseen tyyliin\nJos haluat vedota japanilaiseen koriste -estetiikkaan, saatat houkutella alkuperäistä seinämaalausta. Tällainen elementti voi muuttaa radikaalisti makuuhuoneen sisustusta ja lisätä siihen luonnetta muutamassa minuutissa. Seinille voidaan sijoittaa japanilaisia genre -kohtauksia, itämaisia maisemia, eksoottisia kasveja, seppeleitä ja pagodeja. Erittäin muodikas aksentti ovat lintujen, erityisesti nostureiden, motiivit, jotka esiintyvät hyvin usein Japanin heraldiikassa ja Kaukoidän laajassa taiteessa.\nPieni japanilaistyylinen makuuhuone kauniilla kankailla\nPuuelementtien lisäksi sisätiloissa tulisi käyttää myös muita luonnonmateriaaleja, kuten pellavaa, juuttia, villaa tai luomupuuvillaa. Joten valitse pehmeät tyynyt, kudotut päiväpeitteet jne. Käsintehdyt matot ja matot ovat myös harkitsemisen arvoisia. Jos haluat viitata wabi-sabi-trendiin, muista, että näiden lisävarusteiden ei tarvitse olla täydellisiä. Pienet näppylät tai rypyt arvostetaan. Jos kuitenkin haaveilet tyylikkäämmästä järjestelystä, valitse lisävarusteet, jotka on valmistettu herkästä, liukkaasta materiaalista, mieluiten silkistä. Mielenkiintoinen valinta olisi esimerkiksi tyynyvalikoima, joka jäljittelee japanilaisen kimonon ulkoasua, joka kirkastaa pientä makuuhuonetta..\nJapanilaistyylinen makuuhuoneen sisustus: valokuvavalintoja\nJapanilaisen estetiikan mukaan kauneimmat sisätilat ovat aitoja, epätäydellisiä, joskus lähes askeettisia. Ei ole tilaa glamourille, hopealankalle tai tyylikkäille viimeistelyille. Tämä tyyli näkee kauneuden yksinkertaisuudessa, vaatimattomassa suunnittelussa ja esineissä, joilla on sielu. Makuuhuone voidaan sisustaa yksinkertaisella grafiikalla, joka on saanut inspiraationsa japanilaisesta taiteesta, keramiikasta tai käsinmaalatusta tuulettimesta. Voit valita lampun, joka muistuttaa hahmoa mangasta tai japanilaisesta kissasta maneki-neko, joka on menestyksen ja vaurauden symboli.\nJapanilaistyyliset makuuhuoneet suosivat hienovaraista ja pehmeää valoa. Tämä luo oikean tunnelman ja tunnelman sisätiloihin. Nerokas ratkaisu on asettaa tummanruskeat kaihtimet puuikkunoihin. Tämä mahdollistaa valon voimakkuuden säätämisen. Tämä ratkaisu on loistava vaihtoehto niille, jotka eivät pidä siitä, kun huone on aina pimeä..\nUsein japanilaistyylisen makuuhuoneen sisustukseen on yksi ominaisuus. Tämä on yleensä suuri maalaus, joka roikkuu sängyn päällä. Hänen teemansa liittyy tiukasti luontoon tai japanilaisiin symboleihin..\nJapanilaistyylinen makuuhuoneen sisätiloissa – shoji -ovi\nYksi japanilaistyylisistä huoneistoista tyypillisimpiä elementtejä ovat kevyet liukuovet – shoji. Ne ovat liikkuva, liukuva näyttö, joka yleensä suorittaa yhden kahdesta päätoiminnosta. Joskus shojia käytetään yhden huoneen jakamiseen, muissa tapauksissa se toimii klassisena liukuovena. Elementti koostuu puukehyksistä, jotka on erotettu mullioilla ja jotka on yleensä täytetty perinteisellä riisipaperilla.\nJapanilainen tyyli on loistava valinta moderniin makuuhuoneeseen, jossa rentoutuminen ja rentoutuminen ovat ensiarvoisen tärkeitä..\nSisustustyylit maalaistalossa: suunnitteluesimerkkejä ja suunnitteluvinkkejä\tVardagsrum i lantlig stil: komfort av atmosfär och rustik romantik i interiören


As Oy Otsolahden urakkasopimus allekirjoitettiin 10.12.2014\nPeab Oy on allekirjoittanut As Oy Vantaankielon urakkasopimuksen 4.12.2014. Kohde käsittää v. 1966 valmistuneen yhtiön 72 asunnon LVIS-järjestelmien peruskorjauksen ja yhteistiloihin tehtävät perusparannustyöt. Peruskorjaus alkaa maaliskuussa 2015 ja valmistuu joulukuussa 2015.\nAs Oy Otsolahden urakkasopimus allekirjoitettiin 10.12.2014. Vuonna 1961 valmistuneessa kohteessa tehdään 189 asunnon ja 2 liiketilan LVIS-saneeraus. Hanke käynnistyy helmikuussa 2015 ja valmistuu kesäkuussa 2016.\n”Nyt käynnistyvät kohteet päästään toteuttamaan alusta alkaen uuden LP4-prosessin mukaisesti, jonka sertifiointikin on hyvässä vauhdissa” toteaa yksikönjohtaja Marko Rinkinen.\nPosted in: Kunnossapitourakat, Peab


Silkkiniityn päiväkodissa toimii kuusi lapsiryhmää aivan pienimmistä esiopetusikäisiin saakka. Päiväkodissamme on myös Tapiolan alueen iltahoitoa tarjoava ryhmä sekä ruotsinkielinen kielikylpyryhmä.\nSilkkiniityn päiväkoti sijaitsee Tapiolan sydämessä keskeisellä paikalla hyvien julkisten liikenneyhteyksien varrella ja monipuolisten liikunta- ja kulttuuripalveluiden keskellä. Pääsemme retkikohteisiimme kävellen ja hyödynnämme ahkerasti lähiluontoa ja -palveluja kaiken ikäisten kanssa.\nYhteystiedot: Tehtävästä lisätietoja antaa varhaiskasvatusyksikön johtaja Anu Grönroos, p. 040 550 4525\nJätä hakemus: http://www.kuntarekry.fi/tyoavain/ESPOO-03-1194-21/fi_FI\nImupaineautonkuljettaja, E-Ympäristöpalvelut HäPi


Kirjallisuusterapeuttinen kasvuryhmä starttaa helmikuussa 2013 – Kirjan talo\nKirjallisuusterapeuttinen kasvuryhmä starttaa helmikuussa 2013\nHome/Ajankohtaista/Kirjallisuusterapeuttinen kasvuryhmä starttaa helmikuussa 2013\nKirjallisuusterapeutti, kirjailija Jussi Sutisen vetämä kasvuryhmä aloittaa kokoontumiset Kirjan talolla helmikuussa 2013. Ryhmään mahtuu mukaan vielä kaksi uutta jäsentä.\nKirjallisuusterapeuttiset kasvuryhmät ovat ryhmiä, joihin kuka tahansa voi osallistua kirjoitustaidosta tai lukeneisuudesta riippumatta. Kasvuryhmien tavoitteena on lisätä itsetuntemusta, edistää henkistä kasvua sekä reflektiokykyä kirjoittamisen avulla. Kasvuryhmät perustuvat vuorovaikutuksellisen kirjallisuusterapian käytäntöihin. Kasvuryhmissä käsitellään tunteita, pohditaan omaa elämää ja ihmissuhteita.\nKiireessä ja kehityksessä on hyvä pysähtyä, lukea ja kirjoittaa sekä sitä kautta löytää itsestään erila\nisia tiloja ja sävyjä. Kirjoittamisen on myös tutkittu vähentävän stressiä. Kasvuryhmissä käytetään kirjallisuusterapeuttisia harjoitteita, kuten dialogista kirjoittamista, vuoropuheluja, uusiorunoja sekä elämäntarinallisia harjoitteita. Ryhmässä työskennellään myös unien kanssa.\nKasvuryhmä kokoontuu kaksi kertaa kuukaudessa ilta-aikaan, esim. klo 17:30–19:00. Aika ja päivämäärät sovitaan myöhemmin ilmoittautuneiden kesken. Kokoontumisia on yhteensä yhdeksän. Osallistumishinta on 300€, summan voi maksaa myös osissa.\nLisätietoa ja sitovat ilmoittautumiset Jussi Sutiselle:\njussi.samuli.sutinen@gmail.com / 040 849 6938\nBy sihteeri| 2014-09-20T08:42:20+02:00\tjoulukuu 17th, 2012|Ajankohtaista|Kommentit pois päältä artikkelissa Kirjallisuusterapeuttinen kasvuryhmä starttaa helmikuussa 2013


Mantelilaakson Susanna 25. toukokuuta 2015 klo 21.40\nHieno paikka tutustua!\nSatu N. 25. toukokuuta 2015 klo 21.56\nOli kyllä hieno paikka. En tiedä ehditkö lukemaan tästä 1. version, kun se lipsahti hieman ennen aikojaan tänne. Korjasin jälkeen päin vielä kirjoitusvirheitä ja lisäsin vielä kuvatekstejä. Nyt siis korjatumpi versio näkyvillä... Vähän härdelli viikko ja pää ei meinaa pysyä enää oikein mukana...Loman tarpeessa siis!!! :D\nAnonyymi 26. toukokuuta 2015 klo 12.11\nMukava luokkaretki kohde ❤ Tuolla olisi mukava joku kesälomapäivä käydä perheenkin kanssa viettämässä ❤\nSatu N. 26. toukokuuta 2015 klo 21.28\nJuu...ensin voi "kiristää" lapsia museolla ja sitten vasta Särkäniemeen :D. Totta puhuakseni, kyllä tuolla viihtyy varmaan lapsetkin hyvin, sillä näyttelytilat on rakennettu hyvin elämyksellisiksi. Kokeiltavaa ja katsottavaa on paljon. Suosittelen siis koko perheelle!!!


Myynnissä kyseenalaista urheiluhistoriaa – ostaisitko Venäjän surullisen kuuluisan dopinglaboratorion? - Muut lajit - Ilta-Sanomat\nMyynnissä kyseenalaista urheiluhistoriaa – ostaisitko Venäjän surullisen kuuluisan dopinglaboratorion?\nJulkaistu: 21.7.2016 10:14\nSotshin olympialaboratorion rakennus on myynnissä.\nVenäjällä on myynnissä kyseenalainen pala maailman urheiluhistoriaa.\nOnyx-niminen kiinteistövälitystoimisto nimittäin kaupittelee verkkosivuillaan http://onyx-realty.ru/commercial/trade_space/anti-dopingovaya-laboratoriya-/Adlerin olympiakaupungissa Sotshin lähellä sijaitsevaa rakennusta. Eikä mitä tahansa rakennusta, vaan taloa, jossa olympialaisten aikana majaili dopinglaboratorio.\nTalo nousi kuuluisuuteen viime keväänä, kun laboratorion johtajana olympialaisten aikana toiminut Gregori Rodtshenkovhttps://www.is.fi/haku/?query=gregori+rodtshenkov kertoihttp://www.nytimes.com/interactive/2016/05/13/sports/russia-doping-sochi-olympics-2014.html New York Times -lehdelle toukokuussa Venäjän viranomaisten organisoimasta dopinghuijauksesta, jossa laboratoriorakennus näytteli olennaista osaa.\nWadan ohjeiden mukaisesti osa rakennuksesta oli eristyksissä, koska siellä annettiin ja analysoitiin dopingnäytteitä. Venäläiset rakensivat eristetyn alueen toiselle puolelle ylimääräisen pienen laboratoriohuoneen ja merkitsivät sen varastoksi. Rodtshenkovin mukaan varastolaboratorion seinässä oli reikä, joka yhdisti huoneen varsinaiseen erityksissä olleeseen laboratorioon. Reiän kautta venäläisurheilijoiden dopingnäytteitä siirrettiin tähän salaiseen laboratorioon, jossa niitä peukaloitiin.\nRodtshenkovin New York Timesille ja CBS-kanavan 60 minutes -ohjelmalle antamien haastattelujen jälkeen maailman antidopingtoimisto Wada aloitti omat tutkimuksensa, joiden tulokset aiheuttivat tällä viikolla jättimäisen kohun. Maanantaina julkaistun raportin mukaan Venäjän dopingjärjestelmä oli systemaattista ja valtiojohtoista. Nyt Venäjää uhkaa olympialaisista sulkeminen.\nKiinteistövälitystoimiston sivuilla kerrotaan, että talossa majaili kisojen aikana antidopinglaboratorio, joka oli Wadan hyväksymä, ja että kisojen aikana talossa työskenteli maailmankuuluja asiantuntijoita eri antidopinglaboratorioista. Ilmoituksen mukaan talossa työskenteli kisojen aikana 85 ihmistä, joista osa oli ulkomaalaisia.\nTalon hintapyyntö on reilut 326 miljoonaa ruplaa, eli noin 4,6 miljoonaa euroa. Ilmoituksessa ei kerrota miten suuri rakennus on, mutta kauppahinta sisältää toimistokalusteita ja taloa suositellaan nimenomaan toimistokäyttöön.\nIlmoituksessa ei myöskään mainita, onko salaisen varastolaboratorion ja varsinaisena laboratoriona käytettyjen huoneiden välisen seinän reiät tukittu.


Life à la Annika: Sketching\nTän tein yli kaks vuotta sitten. Inspiraatioo vähän Alexi Laihosta.\nHeips! Ossaan piirtää, mutta saan inspiraation ehkä kerran puoleen vuoteen, enkä sit ikinä muuten piirrä. Tässä viimesen kahden vuoden ajalta huisit neljä piirrustusta. Tosin koulussa pakollisella kuviksen kurssilla tehtiin jotain, mutta en oo kuvannut niitä.\nMarilyn Monroe. Mulla on huono tapa käyttää liian vähän aikaa hiusten tekemiseen. Varjoja ja muotoja on tietenkin enemmän ja kontrastia sais blondeihinkin hiuksiin, ja kiharoita varjostelemalla eläväksi.\nInspiraatioo harrastuksestani ja überhienot hiukset.\nTässä Santa Cruzin laulaja Archie, joka vilahtiki edellisessä postauksessa. Pikkuhiljaa alkaa nuo hiuksetkin olemaan tarkempia :D\nTosi usein oon kipee, kun alan piirtää. Toisin sanoen on todella tylsää, kun ei voi ees reeneihin mennä. Tosi harvoin myös keksii mitään kivaa aihetta. Pitäis ehkä alkaa useemmin ilmasemaan itteesä?\nTässä sitten, mitä välineitä käytän. Mulla on myös vesiliukosia akvarellivärikyniä, mutta mustavalkoiset kuvat lyijykynällä on se lemppari. Pehmennykseen (levitetään kynän jälkeä luonnollisen varjostuksen ja muotojen saamiseksi) käytän ihan omaa sormee, mutta ne kannattaa aina muistaa pyyhkiä, ettei tule väärään kohtaan tummia läikkiä! Aika paljon jätän kuitenkin kynän jälkeä esille, jolloin varjo näyttää karkealta ja piirretyltä. Ehkä se on sit tätä mun tyyliä!\nKäytään kummiltani saatua 12 kynän settiä, jossa on 4H-6B. Ne on siis kynän kovuusasteita. Kovilla eli H-kynillä aletaan luonnostelemaan ja voi pehmentää pehmeiden kynien jälkeä. B-kynät ovat siis pehmeämpiä, eli niistä irtoo enemmän matskua ja tulee tummempaa jälkee.\nTässä vertailun vuoksi ääripäät eli setin kovin ja pehmein lyijykynä plus keskimmäinen HB. Vasemmassa ylälaidassa molemmilla väritin yhtä lujasti, ja keskellä en, vaan hakusessa on yhtä tumma mutta eri näköinen varjo.\nNäkyy, että lehtiön paperi on vahvaa ja paksua, mutta pehmeetä. Siihen tarttuu hyvin väri, mutta se kestää paljon kumittamista. Normaalille A4-paperille monen kerran kumitus voi puhkaista paperin kerroksia. Tästä lehtiöstä saa myös arkit irti helposti. Jos tekee vesiliukosilla värikynillä, paperi kestää senkin hyvin, toisin kuin normaali tulostuspaperi.\nTottakai käytän paljon normaalia lyijytäytekynää, koska sillä on niin mukava piirtää.\nTää on sit mun lemppari! Kummit kyllä tietää, mitä toiset tarvii. Tähän ei tarvitse kuin tökätä kynä reikään ja se terottaa sen. Pattereilla toimiva terotin siis, josta tulee tosi hyvää jälkee ja sillä saa monen kokosia kyniä terotettua.\nVinkki: Pehmennykseen voi käyttää erilaisia materiaaleja: oma sormi, pumpulipuikko, serla, kangas, pyyhekumi... Mikä tuntuu parhaalta!\nMiten oot niin hyvä kaikessa? :D\nAnnika 15. huhtikuuta 2014 klo 23.10\nEhkä oon multitalentti... :D No vitsi vitsi. Mut kiitos!\nAnonyymi 16. huhtikuuta 2014 klo 9.08\nNo pienestä pitäen makuuhuoneen tapettikukkia väritellen.. kai sen täytyy jo tuoss aiässä alkaa sujua..! :D\nt äet ( ja tapetin väritetyt kukat on edelleen paikoillaan..)\nOlivia 16. huhtikuuta 2014 klo 22.47\nMullakin on aina ollu ihan jees taito piirtää mutta ku ei saa vaa piirrettyä. :----D Koulussa kuvistunneilla aina jotain mut ei sit itekseen ikinä mitään.... Ei ees sairaana ku yleensä oon niin surkeessa kunnossa etten kykene ku makaamaan. Pitäis kyllä ruveta käyttämään sitä taitoa kun jonknilainen kuitenkin on, vois kehittyä!\nAnnika 16. huhtikuuta 2014 klo 23.01\nNiinpä.. Mutta ei vaan saa aikaseks eikä keksi mitään kivaa piirrettävää... Jos sitä ottais itteesä niskasta kiinni ja alkas useemmin :D\nAnonyymi 18. huhtikuuta 2014 klo 9.32\n:O:O:O:O:O:O VOI LUOJA!!!!SINÄ ALAT NYT PIIRTÄÄ ENEMMÄN!:) SIIS MITEN SINÄ OSAAT??kateellinen ilmoittautuu!!miten sinä saatkaan kopioitua henkilön täydellisesti paperille! Todellakin olet multitalentti!:)\nAnnika 18. huhtikuuta 2014 klo 13.28\nVoi että :D ♥ Kiitos! Ehkäpä alan :)


Valtioneuvoston asetus vuodelta 2017 maksettavien… 224/2017 - Säädökset alkuperäisinä - FINLEX ®\nOlet tässä: Finlex › Lainsäädäntö › Säädökset alkuperäisinä › 2017 › 224/2017\nValtioneuvoston asetus vuodelta 2017 maksettavien kansallisten kasvintuotannon tukien ja kotieläintukien valvonnasta\nValtioneuvoston päätöksen mukaisesti säädetään maa- ja puutarhatalouden kansallisista tuista annetun lain (1559/2001) sekä maatalouden tukien toimeenpanosta annetun lain (192/2013) 22 §:n 6 momentin ja 23 §:n 4 momentin nojalla, sellaisena kuin niistä on 22 §:n 6 momentti laissa 1358/2014:\n1) vuodelta 2017 maksettavasta Etelä-Suomen kansallisesta tuesta annettu valtioneuvoston asetus (35/2017), jäljempänä Etelä-Suomen kansallinen tukiasetus;\n2) vuodelta 2017 maksettavasta pohjoisesta tuesta annettu valtioneuvoston asetus (36/2017), jäljempänä pohjoinen tukiasetus;\n3) vuodelta 2017 maksettavasta mehiläistalouden kansallisesta pesäkohtaisesta tuesta annettu valtioneuvoston asetus (223/2017);\n4) vuodelta 2017 maksettavasta sokerijuurikkaan kansallisesta tuesta annettu valtioneuvoston asetus (30/2017);\n5) sika- ja siipikarjatalouden tuotannosta irrotetusta tuesta annettu valtioneuvoston asetus (759/2008), jäljempänä sika- ja siipikarja-asetus.\nTätä asetusta ei kuitenkaan sovelleta puutarhataloudelle maksettaviin Etelä-Suomen kansallisen tukiasetuksen 4–6 §:n ja pohjoisen tukiasetuksen 5 luvun mukaisiin tukiin.\n1) nautarekisterillä nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisesta annetun Euroopan parlamentin ja neuvoston asetuksen (EY) N:o 1760/2000 3 artiklan ensimmäisen kohdan b alakohdan ja eläintunnistusjärjestelmästä annetun lain (238/2010), jäljempänä eläintunnistusjärjestelmälaki, 2 luvun mukaista rekisteriä;\n2) eläinryhmällä emolehmiä, vähintään kahdeksan kuukauden ja enintään kahden vuoden ikäisiä emolehmähiehoja, yli kahden vuoden ikäisiä emolehmähiehoja, vähintään kuuden kuukauden mutta alle 20 kuukauden ikäisiä sonneja ja härkiä, teurastettuja hiehoja, teurastettuja sonneja ja härkiä, vähintään vuoden ikäisiä uuhia tai vähintään vuoden ikäisiä kuttuja;\n3) maidon suoramyynnillä tuottajan suorittamaa maidon myyntiä tai siirtoa suoraan kuluttajalle sekä tuottajan suorittamaa muiden maitotuotteiden myyntiä tai siirtoa;\n4) maitorekisterillä maatalouden tukien toimeenpanosta annetun lain (192/2013) 41 a §:n mukaista rekisteriä.\nTarkastettavien maatilojen otos\nPaikalla tehtävien tarkastusten otoksessa käytetään satunnaisotantaa sekä painotettua otantaa.\nTuen myöntämisen edellytysten tarkastaminen\nTuen myöntämisen edellytysten täyttyminen on tarkastettava noudattaen mitä yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta annetun Euroopan parlamentin ja neuvoston asetuksen (EU) N:o 1306/2013 74 artiklan 1–3 kohdissa ja Euroopan parlamentin ja neuvoston asetuksen (EU) N:o 1306/2013 soveltamissäännöistä yhdennetyn hallinto- ja valvontajärjestelmän, maaseudun kehittämistoimenpiteiden ja täydentävien ehtojen osalta annetun komission täytäntöönpanoasetuksen (EU) N:o 809/2014, jäljempänä valvonta-asetus, 29 artiklassa säädetään.\nEdellä 3 §:n mukaisesti tarkastukseen valitut maatilat on tarkastettava pinta-alaperusteisten tukien osalta noudattaen mitä valvonta-asetuksen 37–39 artiklassa säädetään ja kotieläintukien osalta mitä Euroopan parlamentin ja neuvoston asetuksen (EU) N:o 1306/2013 täydentämisestä yhdennetyn hallinto- ja valvontajärjestelmän sekä suoriin tukiin, maaseudun kehittämistukeen ja täydentäviin ehtoihin sovellettavien maksujen epäämis- ja perumisedellytysten sekä hallinnollisten seuraamusten osalta annetun komission delegoidun asetuksen (EU) N:o 640/2014 30 artiklassa ja valvonta-asetuksen 42 artiklassa säädetään.\nKansallista kasvintuotannon tukea hakeneista maatiloista vähintään 3 prosenttia on tarkastettava paikalla tehtävin tarkastuksin.\nKansallista kotieläintukea naudoista hakeneista tiloista on tarkastettava vähintään 3 prosenttia. Uuhista ja kutuista kansallista eläintukea hakeneista maatiloista on tarkastettava vähintään 3 prosenttia.\nTuotannosta irrotettua sika- ja siipikarjatalouden tukea hakeneista maatiloista on tarkastettava vähintään 3 prosenttia.\nMehiläistalouden kansallista pesäkohtaista tukea hakeneista hakijoista on tarkastettava vähintään 3 prosenttia.\nElintarvikelain (23/2006) 6 §:n 22 kohdassa tarkoitetuista poroteurastamoista ja 23 kohdassa tarkoitetuista teurastamoista, joissa on teurastettu hiehoja, sonneja ja härkiä, joista on haettu kansallista kotieläintukea, on tarkastettava yhteensä vähintään 5 prosenttia.\nMeijerien vuosittain vastaanottamasta maidon tuotantotuen maksun perustana olevasta maitomäärästä on tarkastettava vähintään 10 prosenttia. Valvottavien meijerien niistä maidontuottajista, jotka ovat hakeneet maidon tuotantotukea, on tarkastettava edustava otos. Maidon suoramyynnin osalta on tarkastettava vähintään 3 prosenttia tuenhakijoista.\nOtannan käyttö mehiläisyhteiskuntien tarkastuksessa\nMehiläisyhteiskuntien tarkastus voidaan rajoittaa otokseen, jonka suuruus on vähintään puolet niistä mehiläisyhteiskunnista, joista tukea on haettu. Jos otoksen perusteella tehdyn tarkastuksen perusteella havaitaan yli 5 prosentin tai yli kahden mehiläisyhteiskunnan ero ilmoitettuun, tarkastus on laajennettava koskemaan kaikkia tuen hakijan mehiläisyhteiskuntia.\nValvonnassa on tarkastettava kasvintuotannon tukien myöntämisen edellytysten täyttyminen. Valvonnassa on tarkastettava lohkon hallinta. Jos lohkon hallintaa ei voida todeta valvonnassa, lohko hylätään.\nJos maatalousmaata ei ole pidetty avoimena maa- ja puutarhatalouden kansallisista tuista annetun lain (1559/2001), jäljempänä tukilaki, 9 §:n 4 momentin nojalla annetuissa säännöksissä säädetyllä tavalla, kyseinen ala hylätään valvonnassa.\nTuotantotapa ja ympäristöehdot\nValvonnassa on tarkastettava, että maatilalla on noudatettu tukilain nojalla annetuissa säännöksissä määriteltyä paikkakunnan tuotanto-olosuhteet huomioon ottavaa tuotantotapaa.\nValvonnassa on tarkastettava, että maatilalla on noudatettu pohjoisen tukiasetuksen 8 §:ssä säädettyjä ympäristöehtoja.\nValvonnassa on tarkastettava yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta annetun Euroopan parlamentin ja neuvoston asetuksen (EU) N:o 1307/2013 32 artiklan 6 kohdassa, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä annetun Euroopan parlamentin ja neuvoston asetuksen (EU) N:o 1307/2013 täydentämisestä ja mainitun asetuksen liitteen X muuttamisesta annetun komission delegoidun asetuksen (EU) N:o 639/2014 9 artiklassa ja valvonta-asetuksen 17 artiklan 7 kohdassa säädettyjen edellytysten täyttyminen sekä kasvuston säilyttäminen.\nKansallisten kotieläintukien valvonnassa on tarkastettava kotieläintukien myöntämisen edellytysten täyttyminen. Valvonnassa on tarkastettava tukihakemuksessa ilmoitettu eläinmäärä sekä eläinten tukikelpoisuus. Valvonnassa on tarkastettava, että maatilalla on noudatettu tukilain nojalla annetuissa säännöksissä määriteltyä tuen perusteena olevalle eläinlajille tavanomaista tuotantotapaa.\nValvonnassa on tarkastettava, että naudat on merkitty ja rekisteröity eläintunnistusjärjestelmästä annetussa laissa, pohjoisen tukiasetuksen 23 §:n 1 momentin 2 kohdassa ja eläinyksiköistä eräissä maatalouden tuissa annetussa valtioneuvoston asetuksessa (45/2015), jäljempänä eläinyksikköasetus, säädetyllä tavalla. Nauta on hylättävä valvonnassa, jos sitä ei ole rekisteröity tai merkitty tukiehtojen mukaisesti tai se ei täytä muita tuen myöntämisen edellytyksiä.\nValvonnassa on tarkastettava, että maatilalla on pidetty naudoista kirjanpitoa tukilain nojalla annettujen säännösten mukaisesti.\nValvonnassa on tarkastettava, että uuhet ja kutut on merkitty ja rekisteröity lammas- ja vuohieläinten tunnistus- ja rekisteröintijärjestelmän käyttöönottamisesta ja asetuksen (EY) N:o 1782/2003 ja direktiivien 92/102/ETY ja 64/432/ETY muuttamisesta annetun neuvoston asetuksen (EY) N:o 21/2004 3 artiklan 1 kohdan d alakohdassa ja eläintunnistusjärjestelmälain 2 luvussa tarkoitettuun lammas- ja vuohirekisteriin eläintunnistusjärjestelmälaissa, pohjoisen tukiasetuksen 23 §:n 1 momentin 3 kohdassa ja eläinyksikköasetuksessa säädetyllä tavalla. Valvonnassa on tarkastettava, että pohjoisen tukiasetuksen 11 §:ssä säädetyt uuhista maksettavan tuen myöntämisen edellytykset täyttyvät ja että tukikelpoisten uuhien määrä vastaa hakemuksessa ilmoitettua uuhien määrää. Uuhi tai kuttu on hylättävä valvonnassa, jos sitä ei ole merkitty tai rekisteröity tukiehtojen mukaisesti tai se ei täytä muita tuen myöntämisen edellytyksiä.\nValvonnassa on tarkastettava, että maatilalla on pidetty kutun maidontuotannosta kirjanpitoa tukilain nojalla annettujen säännösten mukaisesti. Valvonnassa on tarkastettava kirjanpitoon merkittyjen tietojen paikkansapitävyys vertaamalla kirjanpitoa maatilalla oleviin osto- ja myyntitositteisiin sekä muihin tuen myöntämisen perusteena oleviin asiakirjoihin.\nSika- ja siipikarjatalouden tuotannosta irrotetun tuen valvonnassa on tarkastettava tukilain 10 c ja 10 d §:n mukaisesti vahvistettu viitemäärä sekä tukilain 10 e §:ssä ja sika- ja siipikarja-asetuksen 10 §:ssä säädetyt eläintiheyttä ja kotieläintilaa koskevat edellytykset.\nValvonnassa on tarkastettava, että maatilalla on pidetty kirjaa eläintiheyslaskennan perusteena olevista eläimistä tukilain nojalla annettujen säännösten mukaisesti. Lisäksi on tarkastettava pohjoisen tukiasetuksen 23 §:n 1 momentin 4 kohdan mukaiset sikarekisterin eläinmääräilmoitukset.\nNautojen, lampaiden, vuohien, sikojen, siipikarjan ja mehiläisten pitäjien osalta on tarkastettava rekisteröityminen eläintenpitäjäksi eläintunnistusjärjestelmälain 9 §:n mukaisesti. Jos maatila ei ole rekisteröitynyt eläintenpitäjäksi, tukea ei makseta.\nValvonnassa on tarkastettava pohjoisen tukiasetuksen 12 ja 13 §:ssä säädettyjen tukiehtojen täyttyminen.\nElintarvikelain 6 §:n 22 kohdassa tarkoitetussa poroteurastamossa ja 23 kohdassa tarkoitetussa teurastamossa tarkastetaan tukikelpoisuusedellytysten täyttyminen asiakirjatarkastuksella sekä vertaamalla asiakirjojen tietoja nautarekisterin tietoihin. Teurastamossa tarkastetaan lisäksi tarkastuspäivän teurastusmenettelyt otoksen perusteella. Eläin, jonka osalta havaitaan, että tukiehdot eivät täyty, hylätään.\nMaidon tuotantotuen valvonta\nMaidon tuotantotuen valvonnassa markkinointiin ostettua ja hyväksyttyä maitoa koskeva tarkastus on tehtävä maatilalla ja meijerissä. Valvonnassa on tarkastettava pohjoisen tukiasetuksen 9 §:ssä säädettyjen tukiehtojen täyttyminen ja maitorekisterissä olevien tietojen oikeellisuus kirjanpidon sekä muun asiakirja-aineiston perusteella. Lisäksi on tarkastettava valvonnassa olevan maatilan tuotantokyvyn ja maitorekisteriin merkittyjen tuotantotietojen yhteensopivuus.\nMaidon suoramyynnin tarkastus on tehtävä maatilalla. Valvonnassa on tarkastettava pohjoisen tukiasetuksen 9 §:ssä säädettyjen tukiehtojen täyttyminen, maidon suoramyynnin ja maatilan tuotantokyvyn välinen yhteensopivuus sekä suoramyyntiä koskeva kirjanpito.\nPinta-alaa ja todettua kasvia koskevista valvontaseuraamuksista kasvintuotannon tuissa säädetään tukilain 18 §:ssä. Jos valvonnassa todettu pinta-ala on suurempi kuin hakemuksessa on ilmoitettu, tukea maksetaan enintään hakemuksessa ilmoitetun pinta-alan mukaan. Jos valvonnassa todetun tukeen oikeuttavan kokonaispinta-alan ja hakemuksessa ilmoitetun kokonaispinta-alan välinen erotus on enintään 0,1 hehtaaria eikä tukiehtoja ole kierretty tukilain 16 §:ssä tarkoitetulla tavalla, tukea maksetaan hakemuksessa ilmoitetun pinta-alan mukaan.\n1) enintään 3 prosenttia, mutta kuitenkin yli 0,1 hehtaaria ja enintään 2 hehtaaria, tuki maksetaan valvonnassa hyväksytyn pinta-alan perusteella;\n2) yli 3 prosenttia tai yli 2 hehtaaria, mutta enintään 10 prosenttia, valvonnassa hyväksytystä pinta-alasta vähennetään 0,75 kertaa todetun ylityksen verran;\n3) yli 10 prosenttia, valvonnassa hyväksytystä pinta-alasta vähennetään todettu ylitys 1,5-kertaisena.\nJos maatilalla ei ole noudatettu pohjoisen tukiasetuksen 8 §:ssä säädettyjä ympäristöehtoja, maatilalle maksettavia pohjoisia tukia alennetaan enintään 5 prosenttia. Jos valvonnassa todetaan, että viljelijä on tahallisesti jättänyt noudattamatta ympäristöehtoja, tukea alennetaan vähintään 15 ja enintään 100 prosenttia. Seuraamukset lasketaan pohjoisen hehtaarituen, yleisen hehtaarituen ja nuorten viljelijöiden tuen kokonaismäärästä.\nJos on kyse maatalouden tukien toimeenpanosta annetun lain 29 §:n 2 momentissa tarkoitetuissa laiminlyönneistä, tuenhakijalle voidaan antaa varoitus. Jos tuenhakija on saanut laiminlyönnistä edeltävien kolmen vuoden aikana varoituksen ja laiminlyönti havaitaan uudelleen, pohjoisen tukiasetuksen nojalla myönnettäviin tukiin tehtävä 1 momentissa tarkoitettu vähennys kerrotaan kolmella siten, että se on enintään 15 prosenttia.\n1) enintään 5 prosenttia tai enintään 2 eläintä, tuen määräytymisperusteena käytetään todettua eläinmäärää;\n2) yli 5 prosenttia, mutta enintään 20 prosenttia tai jos erotus on yli 2 mutta enintään 4 eläintä, tuen määräytymisperusteena käytetään eläinmäärää, joka saadaan vähentämällä todetusta eläinmäärästä ilmoitetun ja todetun eläinmäärän erotus;\n3) yli 20 prosenttia, mutta enintään 40 prosenttia, tuen määräytymisperusteena käytetään eläinmäärää, joka saadaan vähentämällä todetusta eläinmäärästä ilmoitetun ja todetun eläinmäärän erotus kaksinkertaisena; tai\n4) yli 40 prosenttia, tuen määräytymisperusteena oleva eläinmäärä on 0.\nJos maatilalla, jolle on vahvistettu tukilain 10 c §:n 1–3 momentissa ja 10 d §:n 1–3 momentissa säädetty viitemäärä, tukilain 10 e §:ssä tai sika- ja siipikarja-asetuksen 10 §:ssä säädetyt edellytykset eivät täyty, tuotannosta irrotettua sika- ja siipikarjatalouden tukea ei makseta.\nMaidon tuotantotukeen liittyvät vähennykset\nJos valvonnassa todettu maitomäärä on pienempi kuin meijerin maitorekisteriin ilmoittama maitomäärä tai tuenhakijan ilmoittama suoramyyntimaidon määrä, tuki maksetaan valvonnassa todetun maitomäärän mukaisesti.\nEläinmäärän erotuksesta johtuvat seuraamukset kotieläintuissa lasketaan ennen muita seuraamuksia. Jos 21 §:ssä tarkoitettu eläinmäärinä laskettu erotus johtaa eri lopputulokseen kuin prosentteina laskettu erotus, valvonnassa käytetään tuen hakijan kannalta edullisempaa tulosta.\nJos valvonnassa havaitaan, että eläimiä hoidetaan tai kohdellaan eläinsuojelulain (247/1996) taikka sen nojalla annettujen säännösten tai määräysten vastaisesti, havainnoista on välittömästi ilmoitettava toimivaltaiselle virkaeläinlääkärille, terveystarkastajalle tai poliisille.\nKunnan maaseutuelinkeinoviranomaiselle on tiedotettava 1 momentissa tarkoitetusta ilmoituksesta.\nTämä asetus tulee voimaan 25 päivänä huhtikuuta 2017.\n1 luku - Soveltamisala ja määritelmät1 § - Soveltamisala2 § - Määritelmät2 luku - Valvontaa koskevat yleiset säännökset3 § - Tarkastettavien maatilojen otos4 § - Tuen myöntämisen edellytysten tarkastaminen5 § - Paikalla tehtävien tarkastusten vähimmäismäärä6 § - Otannan käyttö mehiläisyhteiskuntien tarkastuksessa3 luku - Kasvintuotannon tukien valvonta7 § - Tuen myöntämisen edellytykset8 § - Maatalousmaan pitäminen avoimena9 § - Tuotantotapa ja ympäristöehdot10 § - Hampun valvonta4 luku - Kotieläintukien valvonta11 § - Tuen myöntämisen edellytykset12 § - Naudat13 § - Uuhet ja kutut14 § - Hevoset15 § - Sika- ja siipikarjatalouden tuet16 § - Eläintenpitäjäksi rekisteröityminen17 § - Teurastamovalvonta18 § - Maidon tuotantotuen valvonta5 luku - Seuraamukset19 § - Valvontaseuraamukset kasvintuotannontuissa20 § - Pohjoisen tuen ympäristöehtoihin liittyvät seuraamukset21 § - Valvontaseuraamukset tuotantoon sidotuissa kotieläintalouden tuissa22 § - Seuraamukset tuotannosta irrotetussa kotieläintalouden tuissa23 § - Tuotantotapaan liittyvät seuraamukset24 § - Maidon tuotantotukeen liittyvät vähennykset25 § - Seuraamusten laskenta6 luku - Erinäiset säännökset26 § - Ilmoitusvelvollisuus27 § - Voimaantulo


Tuotantotyöntekijöitä Fazer Makeisille Vantaalle | Fazer Group\nTuotantotyöntekijöitä Fazer Makeisille Vantaalle\nHaemme Vantaan makeis- ja keksitehtaallemme tuotantotyöntekijöitä vakituisiin ja kokoaikaisiin (40h/vko) työsuhteisiin. Tehtävänäsi tuotantotyöntekijänä on yhdessä muun tiimin kanssa varmistaa suklaa- ja keksi tuotantolinjojen sujuva toiminta. Työtehtäviisi kuuluu makeiden tuotteiden, kuten Fazerin sinisen ja Dumlen laadunvalvonta, linjan käyttäjäkunnossapito, tuotannon etenemisestä ja mahdollisista poikkeamista raportoiminen sekä osaltasi tuotanto- ja työympäristön turvallisuudesta huolehtiminen. Työtä tehdään suklaan valmistuksessa suurin osa vuodesta 4-tai 5-vuorossa eli työvuoroja sijoittuu myös viikonlopuille. Keksejä valmistetaan 2-vuorossa.\nTuotantotyöntekijänä sinulla on ainutlaatuinen mahdollisuus työskennellä tunnetuimpien Suomalaisten herkkujen ja brändien parissa osana Fazerin ammattitaitoista työyhteisöä. Lisäksi tarjoamme:\nAina vähintään TES:n mukaisen, hyvän palkan sekä mahdollisuuden tuotantopalkkioon. Tarkka palkka määritellään kokemuksesi ja osaamisesi mukaan, Vantaan makeistehtaalla aloituspalkkamme on 2112e/kk+ vuorolisät.\nToivomme sinulta erityisesti motivaatiota ymmärtää suklaan- ja keksien valmistuksen salat. Positiivisella asenteella huomioit ihmiset ympärilläsi ja haluat kehittää osaamistasi oma-aloitteisesti. Kokemus tuotannon tehtävistä tai tehtävään soveltuva toisen asteen koulutus prosessi-, tekniikka- tai elintarviketeollisuudesta ovat toki eduksesi, mutta eivät välttämättömiä. Huomioithan tehtävän edellyttämän vuorotyövalmiuden.\nTutustu vielä tästä meihin työnantajana ja hae tehtävää 5.6.2022 mennessä. Jätäthän hakemuksesi mahdollisimman pikaisesti, sillä käsittelemme hakemuksia jo hakuaikana.\nMuu ammatillinen osaamisesi:\nLEAN-menetelmät (erityisesti 5S)


Epilepsiaan sairastuneen nuoren tuen tarve\nKuuluvainen, Aliisa; Kauhanen, Kaisla-Kerttu (2014)\nTämän opinnäytetyön tarkoituksena oli kuvata epilepsiaan sairastuneen nuoren tuen tarvetta. Tavoitteena oli saada selville millaista tukea epilepsiaan sairastu-nut nuori oli saanut, millaista tukea hän olisi mielestään tarvinnut sekä millaisia tuen kehitysideoita epilepsiaan sairastuneella nuorella oli. Opinnäytetyö toteu-tettiin laadullisella tutkimusmenetelmällä ja haastateltavia haettiin Epilepsialiiton Nuoret Liekit –nuorisojaoston Facebook-sivun kautta, ja meihin otti yhteyttä kolme 23-28 -vuotiasta nuorta naista. Aineisto kerättiin Skype-videopalvelun avulla toteutetuilla teemahaastatteluilla.\nOpinnäytetyö toteutettiin kvalitatiivisella eli laadullisella tutkimusmenetelmällä. Aineistonkeruumenetelmänä käytettiin teemahaastattelua, jonka teemat muo-dostuivat opinnäytetyön tutkimuskysymyksistä. Teemojen tukena haastattelussa ja myöhemmin aineiston analyysissä käytettiin viittä taustatietokysymystä. Ai-neisto analysoitiin abduktiivisen sisällönanalyysin mukaan.\nTuloksissa kävi ilmi epilepsian vaikutus elämään sairauden tasosta riippumatta, joko välillisesti lääkityksen kautta tai suoraan sairauden oireiden kautta. Vertais-tuen tärkeys korostui, mutta vertaistukea pitäisi olla kuitenkin helpommin tarjolla ja tukiryhmien tulisi olla erityisesti nuorille ja kohdennettu nuorten tarpeita vas-taaviksi. Lisäksi sairastuneella nuorella tulisi olla alusta asti tiivis kontakti esi-merkiksi epilepsiahoitajaan, jonka kautta nuori saisi tukea ja turvaa epilepsian kanssa elämiseen. Tiivis kontakti ja psyykkinen tuki auttaisivat nuorta hyväksy-mään sairautensa ja helpottamaan sen tuomaa epävarmuutta. Psyykkinen puoli ja sen huomioiminen korostui kaikissa vastauksissa.\nOpinnäytetyön tuloksia voidaan hyödyntää Epilepsialiiton toiminnassa ja hoito-työn koulutuksessa. Lisäksi opinnäytetyö on hyödyllinen myös kouluissa nuor-ten epilepsiaa sairastavien kanssa työskentelevälle opetushenkilökunnalle.


Pesäkarhut pakkovoiton edessä - Pori - UrheiluPori.com - UrheiluSuomi\n300863 Pesäpallo - Naisten Superpesis 31.8.2015\nPesäkarhut on huomenna tiistaina pakkovoiton edessä, kun Kirittäret on vain yhden voiton päässä finaalipaikasta. Ääsimmäisen tiukkana edennyt sarja on kahdessa viimeisessä ottelussa ollut kuitenkin Pesäkarhujen ulkopelin kannalta vaikeaa.\nPesäkarhujen viime viikolla alkanut välieräsarja lupaili ensimmäisen voittoon päättyneen ottelun jälkeen hyvää. Kahdessa seuraavassa kohtaamisessa porilaiset ovat kuitenkin joutuneet tuskailemaan tehottoman ulkopelin kanssa. Pesäkarhujen pelinjohtaja SAMI ÖSTERLUND uskoo kuitenkin löytäneensä lääkkeitä huomisen ottelun voittamiseksi.\n- Olemme antaneet ulkopelimme kautta Kirittärille liikaa tilanteita. Jos heille annetaan 23 kolmostilannetta, niin kyllä he sieltä saavat juoksuja varmasti taottua. Viime ottelussa Jyväskylässä he löivät hienoja lyöntejä, joihin meillä ei ollut saumaa. Muutamat juoksut he kuitenkin saivat meidän räpylämme kautta.\nÖsterlund harmittelee joukkueensa vahvan ulkopelin äkillistä lamaantumista. Erityisesti 0- ja 1-tilanteet ovat aiemmissa otteluissa olleet vastustajille vaikeita porilaisten ollessa kentällä.\n- Kirittäret ovat selvästi tehneet paljon töitä ja tutkineet peliämme tarkasti videoiden kautta. He tuntevat meidät hyvin. Olemme viime peleissä puolustaneet vaihtotilanteita niin läheltä kuin on ollut mahdollista, viimeksi eilen aivan etukaaren tuntumassa. Silti he saivat tilanteita hyvin aikaiseksi, kummasteli Pesäkarhujen sieppari SUSANNE OJANIEMI.\nTiukka välieräsarja on huomenna katkolla ensimmäistä kertaa. Mikäli Pesäkarhut tasoittaa voitot huomenna, pelataan ratkaisuottelu torstaina Jyväskylässä.\n- Ennen sarjan alkua uumoiltiin tämän sarjan olevan yhtä sisäpelin juhlaa ja niinhän se on ollutkin. Meidän täytyy vain ottaa huomenna askel edemmäs ja pelata rohkeammin. Huomenna meillä on edessämme tiukka paikka: tulos tai ulos, summaa Österlund.


sosiologi, sukupuolen ja arkielämän tutkija\nHelsingin yliopiston sosiologian emeritaprofessori Elina Haavio-Mannila on tunnetuimpia suomalaisia sosiologeja niin kotimaassa kuin maailmalla.\nSukupuolten erot ja yhtäläisyydet ja sukupuolten tasa-arvo ovat teemoja, jotka yhdistävät suurta osaa Elina Haavio-Mannilan tutkimuksista. 1960-luvulla hän oli tuomassa Suomeen pohjoismaista sukupuoliroolitutkimusta. Tämän tutkimussuuntauksen tunnetuin teos on Suomalainen nainen ja mies (1968). Kirja on suomalaisen naistutkimuksen klassikkoja, ja vaikutti laajalti ajan yhteiskunnalliseen keskusteluun.\nLeimallista Haavio-Mannilan tutkijanotteelle ovat olleet pitkittäistutkimukset, kansainväliset vertailut sekä tiivis kansainvälinen tutkimusyhteistyö. Hän on ollut edelläkävijä myös arkipäivän ilmiöiden tutkimuksessa päivätansseista työpaikkarakkauksiin.\nElina Haavio-Mannila oli ensimmäinen sosiologiassa väitellyt nainen Suomessa ja oman tiedekuntansa, Helsingin yliopiston valtiotieteellisen tiedekunnan ensimmäinen naisväittelijä. Vuonna 1958 Helsingin yliopistossa tarkastetun väitöskirjan aiheena olivat kylätappelut (Kylätappelut : sosiologinen tutkimus Suomen kylätappeluinstituutiosta). Haavio-Mannilasta tuli myös Helsingin yliopiston valtiotieteellisen tiedekunnan ensimmäinen naisprofessori (1992 ). Ennen nimitystään varsinaiseksi professoriksi Haavio-Mannila oli ehtinyt hoitaa professorin viransijaisuuksia toistakymmentä vuotta. Haavio-Mannila valittiin ensimmäisenä naisena Suomalaisen tiedeakatemian esimiehen paikalle (1995).\nElina Haavio-Mannila on ollut myös ahkera yhteiskunnallinen vaikuttaja, joka on osallistunut komiteatyöskentelyyn ja yhteiskunnalliseen keskusteluun. Hän on radiosta, tv:stä ja lehdistöstä tuttu myös suurelle yleisölle.\n1 Juhannusaatto 1996 Matti Haavion luona Sammatissa.\n3 Haavioiden perhe 1945 tai -46. Oik. Martti Haavio ja vas. Elsa Enäjärvi-Haavio, lapset: takana vas. Elina (Haavio-Mannila) ja Marjatta (Koskijoki), edessä Katarina (Eskola), Matti ja Magdalena (Jaakkola).\n2 Veronica Stolte-Heiskanen ja Elina Haavio-Mannila lomamatkalla Bangkokissa 1980-luvun puolivälissä.\n4. Suomalainen tiedeakatemia 1996 tai 1997. Toinen nainen kuvassa on sihteeri. Kuvaaja: Patrik Lindström.\n5 Jäähyväisluennon illanvietto, Svenska Klubben 2.10.1998. Vas. Paavo Seppänen (?), Päivi Setälä, Erik Allardt, Elina Haavio.Mannila, Ilkka Niiniluoto ja Raija Sollamo.\n6 Elina Haavio-Mannila yliopiston vanhalla puolella syksyllä 1994. (Kuva otettu Suomen Kuvalehdessä 10/94 ollutta juttua varten). Kuvaaja: Kimmo Räisänen.\nKuvat: Elina Haavio-Mannilan kotiarkisto.\nElina Haavio-Mannilan kotisivu\n"Kaunis Elina intohimojen valtakunnassa". HS NYT-liite 8.8.1997\nElina Haavio-Mannila: "Sukupuolisuhde on lavea käsite". HS 1.10.1998


JYX - Digitaalinen palvelumalli kansansairauksien ennaltaehkäisyssä (full record)\nDigitaalinen palvelumalli kansansairauksien ennaltaehkäisyssä\ndc.contributor.author Kilpi, Otto\ndc.description Tässä posterissa kuvataan uusi, digitaalisia ratkaisuja hyödyntävä palvelumalli kansansairauksien varhaisen vaiheen ennaltaehkäisyyn. Palvelumallin keskeiset tavoitteet ovat riskitekijöiden tunnistaminen varhaisessa vaiheessa ja yksilöiden motivointi terveellisiin elintapoihin. Keskeinen muutos verrattuna nykyiseen palveluprosessiin on vastuiden ja velvollisuuksien jakautuminen kansalaisen, SOTE-henkilöstön (mm. lääkärit, hoitajat, terapeutit) sekä muiden hyvinvointitoimijoiden (esim. liikunta– ja ravintovalmentajat, apteekit, järjestöt) kesken. Terveyttä edistävät elintavat ovat todennäköisempiä, jos kansalaisilla on motivaatiota, mahdollisuuksia ja valmiuksia elintapojen ylläpitämiselle ja muuttamiselle (Michie ym. 2011). Tarkastelemme digitaalisia ratkaisuja ja eri tahojen tehtäviä ennaltaehkäisyssä Prochaskan ja DiClementen (1983) muutosvaihemallin vaiheiden kautta. Tämä osatutkimus on osa Jyväskylän yliopiston informaatioteknologian tiedekunnan Asiakas online -hanketta. Älyllä terveyteen - Älyllä tulevaisuuteen -monitieteellinen tiedepäivä, Jyväskylä 1.11.2017.\ndc.title Digitaalinen palvelumalli kansansairauksien ennaltaehkäisyssä\nKuoremäki et al. Älyllä terveyteen ...\nUrheiluvalmentajien aktiivisuus vammojen ennaltaehkäisyssä \nVuollo, Elina (2016)


TYÖN- TEKIJÄIN RYHMÄ- HENKI- VAKUUTUS - PDF\n2 VAKUUTUSEHDOT Vakuutuksen sisältö 1.1 Vakuutetun työntekijän kuoltua makse taan näiden vakuutusehtojen mukainen korvaus. 2 Vakuutetut 2.1. Työntekijä tulee vakuutetuksi, kun 1) hänen työsuhteensa on jat kunut vä hintään yhden kuukauden ja hänen tästä työsuh teesta saamansa työansio on vä hintään työntekijän elä kelain 141 :ssä tarkoitettu työansio kerrottuna luvulla 6; tai 2) hänelle on viimeisen työ suhteen päättymistä edeltäneen kuuden kuu kauden aikana kertynyt työansioita vä hintään työnte kijän eläkelain 141 :ssä tarkoitettu työansio kerrottuna luvulla Työntekijä kuuluu vakuutuksen piiriin, kun työ- tai virkasuhde päättyy va kuutusai kana tai vakuutus päättyy muun syyn kuin vakuutuksenottajan irtisanomisen takia. Työntekijä lakkaa olemasta vakuu tettu, kun: 1) on kulunut kolme vuotta siitä, kun hä nen työ- tai virkasuh teensa päättyi; 2) on kulunut viisi vuotta siitä, kun hä nen työtai virkasuhteensa päättyi täydelle työkyvyttömyys eläk keelle siirtymisen pe rusteella; 3) hän seuraavan työ- tai vir kasuhteen tai maatalousyrittäjätoimin nan perus teella tulee vastaa van tur vajärjestel män piiriin; 4) hän työ- tai virkasuhteen tai va kuutuk sen päättyessä kuuluu vas taa van turva järjestelmän pii riin rinnak kai sen työ- tai virkasuhteen tai maa talo usyrittäjätoimin nan perusteella; 5) hän alkaa saada vanhuus eläkettä; tai 6) hän täyttää 68 vuotta ja hä nellä ei ole kohdassa 2.1 tarkoitettua työsuh detta Työntekijä säilyy vakuutettuna lakisää teisellä perhevapaalla ollessaan. Jos työ- tai virkasuhde päättyy samana päivänä, jolta viimeksi mak settiin palkkaa, työ- tai vir kasuhteen katsotaan päätty neen kyseisenä päi vänä. Jos työ- tai vir kasuhde jatkuu tätä pitempään, kertyneet vuosiloma päivät ja työajan lyhennyspäi vät lisä tään työ- tai virkasuhteen päätty misajan kohtaa määriteltäessä siihen päi vään, jolta tehdyn työajan tai saira usajan palkkaa viimeksi mak settiin. Vanhuuseläkkeellä tarkoitetaan sellaista eläkettä, joka tarkoittaa lopul lista ratkai sua eläkkeelle siirtymisestä iän perus teella Työntekijä ei kuitenkaan kuulu vakuu tuksen piiriin, jos hän rinnakkaisen työ- tai virkasuh teen tahi maatalous yrittäjätoiminnan perusteella kuuluu muun tätä vakuutusta vastaavan tur vajärjestelmän piiriin ja jos hänen tuosta työ- tai virkasuhteesta tahi maatalousyrittäjätoiminnasta saa mansa an siotulo on suurempi kuin hänen tähän vakuutukseen oikeutta vasta työ- tai virkasuhteesta saamansa ansiotulo, tai jos tuo työ- tai vir kasuhde tahi maatalousyrittäjätoi minta on päättynyt tämän vakuutuk sen piiriin viimeksi kuuluneen työ- tai virkasuhteen päättymispäi vän jäl keen. Ansiotulolla tarkoitetaan työ- tai vir kasuhteen tahi maatalousyrit täjätoi minnan päättymispäivää välittömästi edeltäneen yhden kuukauden pituisen ajanjakson aikana tästä työ- tai virkasuhteesta tahi maata lous yrittäjätoi minnasta saatua ansiotuloa. Maa talo usyrittäjän ansiotulona pidetään hä nelle maata lousyrittäjän eläkelain säännösten mukaan vahvistettua työtuloa Työntekijä on vakuutettu vain yhden työ- tai virkasuhteen perusteella. 3 Vakuutuksenottaja 3.1. Vakuutuksenottaja on työnantaja, jonka työntekijät on vakuutettu näiden ehtojen mukaisesti. 4 Vakuutuksenantaja 4.1. Vakuutuksenantajana ovat yhteisvas tuulli sesti vakuutuskirjassa mainitut vakuutusyh tiöt. 5 Edunsaajat 5.1. Vakuutussummaan ovat oikeutettuja seuraavat edunsaajat: 1) vakuutetun puoliso; 2) rekisteröidyn parisuhteen osapuoli; ja 3) vakuutetun alle 22-vuotiaat lapset Puolisolla tarkoitetaan henkilöä, jonka kanssa vakuutettu kuollessaan 1) oli avioliitossa; tai 2) eli jatkuvasti yhteisessä ta loudessa avioliitonomaisissa olosuh teissa ja jonka kanssa vakuute tulla oli tai oli ollut yhteinen lapsi tai jonka kanssa vakuutetulla oli viran omaisen vahvistama sopimus keskinäisestä elatuk sesta. Kohdan 1 tarkoittamalla aviopuolisolla ei ole oikeutta vakuutussummaan, jos vakuutettu oli kuol lessaan edellä tar koitetussa avoliitossa ja hakemus avioliiton purkamisesta oli vireillä. Kohdan 2 tarkoittamalla avopuolisolla ei ole oikeutta vakuutussummaan, jos vakuutettu oli kuollessaan avio liitossa eikä hakemusta avio\n3 liiton purkami sesta ollut vireillä Vakuutetun lapsella tarkoitetaan 1) vakuutetun omaa lasta; 2) vakuutetun ottolasta; 3) aviopuolison lasta, jonka huoltaja mainittu aviopuoliso on; 4) avioliiton ulkopuolella synty nyttä lasta, johon nähden va kuutetun elatusvelvollisuus on oikeu den pää töksellä tai sopimuksella vahvistettu; ja 5) lasta, jonka elatuksesta va kuutettu on omassa kodissaan tai muutoin huolehtinut Edunsaajamääräystä ei saa muuttaa. 6 Vakuutussumma 6.1. Korvausta maksetaan vain yhden työ- tai virkasuhteen perusteella Vakuutussumma muodostuu perus sum masta, lapsikorotuksista ja tapa turmakoro tuksesta. Niiden suu ruus mää räytyy vakuu tetun kuolinvuoden perusteella liitteen A mukaisesti Perussumma maksetaan aina, kun vakuutetulta on jäänyt kohdassa 5 mainittuja edunsaajia Perussummaan lisätään lapsikorotus jokaisesta vakuutetulta jääneestä edunsaajana olevasta lap sesta Vakuutetun kuoltua tapaturmaisesti lisätään perussummaan lapsikorotuk sineen tapaturmako ro tus. Tapatur ma on äkillinen, ulkoinen, ruumiinvam man aiheuttava tapahtuma, joka sat tuu va kuu te tun tahtomatta. 7 Vakuutussumman jakaminen 7.1. Vakuutussumma makse taan koh dassa 5 mainituille edunsaajille Perussumma mahdollisine tapaturmakorotuksineen maksetaan vakuu tetun puolisolle ja lapsi ko rotuk set mah dol li sine tapaturmakorotuksineen kullekin lap selle Jos edunsaajina on vain kohdassa 5.1 mainittuja lapsia, vakuutus summa jaetaan lasten kesken tasan Oikeutta vakuutussum maan ei voida pantata eikä toiselle luovuttaa. 8 Korvauksen hakeminen 8.1. Vakuutussumman suoritta mista varten on vakuutuksenantajalle toi mitettava vahvistetun lomak keen mu kai nen ha kemus. Siihen on liitettävä sellaiset va kuutettua ja edunsaajia koskevat virka to distukset, joista käy vät ilmi va kuutetun nimi, syntymä- ja kuolinpäivä sekä edunsaajien nimet ja syntymä ajat Tapaturmakorotuksen suorittamista varten on vakuutuksenantajalle toimi tettava lääkärin antama kuolintodis tus, joka osoittaa kuoleman tapatur maksi, sekä vakuutuk senantajan pyynnöstä myös po liisitutkinta pöytä kirja Kohdassa 5.2 mainitusta muusta puolisosta kuin avio puoli sosta on vakuutuksenantajalle toimitet tava kotipaik katodistus tai muu vastaava todistus, josta käy ilmi yhdessä asu minen. Tarvittaessa on lisäksi toimi tettava viranomaisen vahvistama so pimus keski näisestä elatuksesta sekä kirjallinen selvitys, josta käy ilmi, että hake mus avioliiton purkamisesta on vireillä Kohdassa 5.3 mainituista lapsista on vakuutuksenantajalle toimitettava sel vitys, joka osoittaa ne tuossa ehto koh dassa mainitut lapsena pitämisen edellytyk set, jotka eivät käy ilmi vir katodistuk sesta Vakuutuksenottaja on velvollinen vaadittaessa antamaan korvauk sen hakijalle tai vakuutuksenanta jalle sel lai set vakuutetun työsuhdetta koske vat tiedot, jotka ovat tarpeen korvaus asian käsittelyä varten. 9 Vakuutussumman mak saminen 9.1. Vakuutuksenantajan on suoritettava vakuutussumma tai sen riidaton osa jou tuisasti ja viimeistään kuukauden kuluttua siitä, kun se on saanut sellai set kohdissa mainitut selvi tykset ja tiedot, jotka osoittavat edunsaajan oikeuden vakuutus summaan tai sen riidattomaan osaan. Va kuutuk sen antajan on ilmoitettava kieltei sestä päätöksestä vastaavassa määrä ajassa Suorituksen viivästyessä on vakuutuksenantajan maksettava sille vuotuista viivästyskorkoa niiden pe rustei den mukaan, joita korkolain mu kaan so velletaan laskettaessa vii västyskorkoa viivästy neelle vakuutus suo rituk selle. 10 Vakuutuksen hakeminen ja voimaan tulo Vakuutushakemus on toimitettava sille vakuutusyhtiölle, missä työnan tajalla on tapaturmava kuu tus lain mu kai nen vakuutus työntekijöilleen. Yh tiötä, jossa työnantajalla on voi massa oleva laki sää teinen tapatur mavakuu tus, kut sutaan hoitavaksi yhtiöksi Vakuutuksenantajan vas tuu alkaa siitä ajankohdasta, jolloin hoitava yh tiö tai sen asiamies on vas taan ottanut va kuutushake muksen, ellei muusta vastuun alkamisajasta ole sovittu. 11 Vakuutuksen voimassaolo aika ja päättyminen Vakuutus tehdään yhdeksi kalenteri vuodeksi tai kuluvan ja seuraavan kalenteri vuoden loppuun ja se jatkuu vuo den kerral laan, ellei vakuutuskir jassa toisin mainita Jos vakuutuksenottaja vakuutusmak sua ulos\n4 mittauksella perittäessä to detaan varattomaksi tai hänen oles kelu paikkansa on täytäntöönpanovi ranomaisille kin tuntematon tai jos hän vakuutuk senanta jan ilmoitettua hä nelle täytäntöönpanotoi menpiteisiin ryhtymisestä kir jal lisesti kiistää mak su velvollisuutensa, lakkaa vakuu tus ilman irtisanomista kulumassa olevan va kuutus kauden päät tyessä Lakisääteisen tapaturmava kuutuksen siirtyessä vakuutus yhtiöstä toiseen siirtyy myös tämän va kuu tuksen hoi to ilman eri ha kemusta uuteen yhtiöön Vakuutus voi lisäksi päät tyä vakuutuksenottajan irtisanomana. Irti sanomi sen on tapahduttava kuu kaut ta en nen vakuutuskau den päätty mistä Määräajaksi tehty vakuu tus on voi massa samoin edellytyksin kuin laki sääteinen tapaturmavakuu tus. 12 Vakuutusmaksu ja sen suorittami nen Vakuutusmaksu määrä tään vuosittain Työntekijäin ryhmähenkiva kuutuspoo lin hallituksen vahvista mien pe rus tei den mukaan. Vakuutusmaksun muu tos tulee voimaan kunkin kalenterivuoden tam mikuun ensim mäi ses tä päivästä lukien. Kahden eräpäivän vä liseltä ajalta eli vakuutus kaudelta pe ritään ennakkovakuutusmaksu. Lo pul linen maksu määrätään lakisäätei sen tapaturma vakuutuksen palkkailmoi tuksen perusteella. Jos lo pul linen vakuutusmaksu on suurempi kuin mak set tu ennak komaksu, on vakuu tuk senottajan maksettava erotus; jos se on pienempi, maksaa hoitava yhtiö ylimene vän määrän takaisin Vakuutusmaksun perus teena on sama työpalkkojen summa kuin mää rättä essä lakisääteisen tapatur ma va kuu tuksen maksua Vakuutusmaksu on suori tettava hoita valle yhtiölle viimeistään eräpäi vänä. Suori tuksen viivästy essä on va kuu tuksenottajan maksettava sille vuo tuista viivästyskorkoa, joka määräytyy samojen pe rusteiden mukaan kuin lakisääteisessä tapaturmavakuutuk sessa Vakuutuksenantaja saa periä vakuutuk senottajalta vakuutusmak sun, jota ei suoriteta viimeistään erä päivänä, viivästyskorkoineen ulosot totoimin ilman tuomiota tai päätöstä noudattaen, mitä vero jen ja maksujen täytäntöön panosta annetussa laissa sää detään. pantava vireille kol men vuoden kuluessa siitä, kun asianomainen sai kirjalli sesti tiedon vakuutuksenantajan päätöksestä ja tästä määräajasta tai kohdassa 13.2 mai nitusta neuvottelukunnan suosi tuksesta Vakuutuksenottaja tai edunsaaja voi saattaa vakuutuksenantajan päätök sen myös ryhmähen ki vakuu tusasiain neuvottelukunnan tutkittavaksi sen lausunnon saamiseksi. Asia on saa tettava neu vottelu kunnan tutkittavaksi vuoden kuluessa siitä, kun asian omainen sai kirjallisesti tiedon va kuu tuksenantajan päätöksestä ja tästä mää rä ajasta. 14 Muita määräyksiä Näitä vakuutusehtoja sovelletaan tai sen jälkeen päätty neisiin työ- tai virkasuhteisiin. Vuo sina päätty neisiin työ- tai virkasuhtei siin sovelletaan aikaisemmin voimassa olleita vakuutusehtoja, kuiten kin siten, että näiden vakuutusehtojen kohdan 2.2 alakohtia 3) ja 4) sekä kohtia 2.4 ja 6.2 sovelletaan myös tuona aikana päätty neisiin työ- tai vir kasuhteisiin, jos vakuutettu on kuollut vuonna 2014 tai myö hemmin Vakuutuksenantajalla on oikeus muut taa vuosittain vakuutusehtoja siten kuin keskeiset työmark ki na jär jestöt ovat sopineet. Vakuutusehtojen muu tos tulee voimaan kunkin kalenteri vuoden tammi kuun ensim mäisestä päi västä lukien Vakuutuksenantajan on lähetettävä vakuutuksenottajalle ilmoitus siitä, miten vakuutusmaksu tai muut sopi musehdot muuttuvat. Vakuutuk senantaja saa lä hettää ilmoituksen myös muutoksen voi maantulon jäl keen Vakuutusehtojen muuttu essa on va kuutuksenottajalla oikeus irtisanoa va kuutus 30 päivän kulu essa siitä, kun hän on saanut vakuutuksenantajalta tiedon ehto jen muutok sesta, ja va kuutus kat so taan siinä tapauk sessa päättyneeksi muutoksen voi maantulo päivänä. Vakuu tuksenottajalla ei ole oikeutta irtisanoa vakuutusta yk sin omaan vakuutus maksun muuttumisen vuoksi. 13 Tyytymättömyys korvaus päätök seen Muutosta vakuutuksenanta jan päätökseen on haettava Helsingin kä räjäoi keudessa. Vakuutetun kuoltua voi daan muutosta vakuutuksenanta jan päätökseen hakea myös siinä koti mai sessa ylei sessä alioikeudessa, jonka piirissä edunsaajalla on tai va kuutetulla viimeksi oli vakinainen asuin paikka. Asia on\n5 Liite A VAKUUTUSSUMMAT Vakuutetun kuolinvuosi Vakuutetun ikä kuolinhetkellä 2013 perussumma 2014 perussumma Lapsikorotus % perussumman ja lapsikorotuksen yhteismäärästä. Tapaturmakorotus Vakuutusmaksu ja vakuutuksen hoito Työnantaja ottaa vakuutuksen lakisääteisen tapaturmavakuutuksen yhteydessä ja vakuutusmaksu maksetaan samaan vakuutusyhtiöön kuin lakisääteinen tapaturmavakuutus. Kuolintapauskorvauksen hakeminen ja korvauskäsittely Kuolintapauskorvaukset käsitellään keskitetysti Työntekijäin ryhmähenkivakuutuspoolissa, joka antaa ohjeita hakemuksen tekemisestä. Edunsaajia ovat vakuutetun puoliso, rekisteröidyn parisuhteen osapuoli ja vakuutetun alle 22-vuotiaat lapset. Vakuutuskorvausta haetaan erityisellä korvaushakemuslomakkeella. Lomakkeita on saatavissa vakuutusyhtiöistä tai sen voi pyytää Työntekijäin ryhmähenkivakuutuspoolista. Korvaushakemuksen voi myös täyttää verkossa osoitteessa Korvauskäsittelyssä vakuutetun ja hakijoiden henkilötietoja käsitellään henkilötietolain ja vakuutuslainsäädännön säännösten mukaisesti. Työntekijäin ryhmähenkivakuutuspooli Y-tunnus postiosoite Mikonkatu 15 A, 5. krs Helsinki puhelin faksi\n6 Työntekijäin Ryhmähenkivakuutuspoolin jäsenyhtiöt Aktia Henkivakuutus Oy Försäkringsaktiebolaget Liv-Alandia Henkivakuutusosakeyhtiö Duo Vakuutusosakeyhtiö Henki-Fennia Keskinäinen Vakuutusyhtiö Kaleva LähiTapiola Keskinäinen Henkivakuutusyhtiö Mandatum Henkivakuutusosakeyhtiö OP-Henkivakuutus Oy Korvausasiat käsittelee: Työntekijäin ryhmähenkivakuutuspooli postiosoite: Mikonkatu 15 A, Helsinki puhelin: faksi: